title: Fusion Garage

text: Fusion Garage sai median huomion vuoden 2011 kesällä näyttävän viraalimainonnan ansiosta. Yhtiö nostatti hypeä ja kysymyksiä isolla Who is TabCo? -mainoskampanjalla. Elokuussa 2011 ilmeni, että kampanjan takana oli Fusion Garage ja mainostettu tabletti oli Grid 10. Android-pohjaiseen GridOS:ään perustuva käyttöjärjestelmä on yhtiön itsensä kehittämä ja samaiseen käyttöjärjestelmään perustuva älypuhelin eli Grid 4 ilmestyi vuoden 2011 lopulla.


title: Fusion Garage

text: Grid 10 julkaisussa paljastui pieniä ongelmia uuden Flash Player 10.3:n uuteen sertifiointiprosessiin liittyen, minkä vuoksi sen Yhdysvaltain julkaisua jouduttiin hieman venyttämään. Samalla tabletin suositushintaa laskettiin 200 dollarilla aiemmin ilmoitetusta, vaikkei tietokone ollut vielä myynnissäkään.


title: Silas Silvius Njiru

text: Silas Silvius Njiru (s. 10. lokakuuta 1928) on kenialainen roomalaiskatolinen piispa. Hänet vihittiin papiksi Merun hiippakuntaan 17. joulukuuta 1955 ja nimitettiin sen vihkipiispaksi sekä Maturban titulaaripiispaksi 2. lokakuuta 1975. Piispaksi vihkiminen seurasi 1. tammikuuta 1976. Pääkonsekraattorina toimi Maurice Michael Otunga, jota avustivat Lorenzo Bessone ja Caesar Gatimu.


title: Silas Silvius Njiru

text: 9. joulukuuta 1976 Njiru sai nimityksen Merun piispaksi, jona hän toimi, kunnes jäi eläkkeelle 18. maaliskuuta 2004. Hänen seuraajakseen tuli koadjuuttoripiispa Salesius Mugambi.


title: Salesius Mugambi

text: Salesius Mugambi (s. 1951) on kenialainen roomalaiskatolinen piispa. Hänet vihittiin papiksi Merun hiippakuntaan 10. joulukuuta 1977 ja nimitettiin sen koadjuuttoripiispaksi 1. joulukuuta 2001. Piispaksi vihkiminen seurasi 19. maaliskuuta 2002. Pääkonsekraattorina toimi Giovanni Tonucci, jota avustivat Silas Silvius Njiru ja John Njue.


title: Salesius Mugambi

text: 18. maaliskuuta 2004 Mugambista tuli eläkkeelle jäävän Njirun seuraaja Merun piispana.


title: Peter J. Kairo

text: Peter J. Kairo (s. 24. toukokuuta 1941) on kenialainen roomalaiskatolinen arkkipiispa. Hänet vihittiin papiksi 1. marraskuuta 1970 ja nimitettiin Murangan hiippakunnan piispaksi 17. maaliskuuta 1983. Piispaksi vihkiminen seurasi 21. toukokuuta. Pääkonsekraattorina toimi Raphael S. Ndingi Mwana'a Nzeki, jota avustivat Caesar Gatimu ja Silas Silvius Njiru.


title: Peter J. Kairo

text: 21. huhtikuuta 1997 Kairo sai nimityksen Nakurun piispaksi ja 19. huhtikuuta 2008 Nyerin arkkipiispaksi, jonka virkaan hänet asetettiin 14. kesäkuuta.


title: Paul Kariuki Njiru

text: Paul Kariuki Njiru (s. 11. maaliskuuta 1963) on kenialainen roomalaiskatolinen piispa. Hänet vihittiin papiksi Embun hiippakuntaan 1. maaliskuuta 1993 ja nimitettiin sen piispaksi 9. toukokuuta 2009. Piispaksi vihkiminen seurasi 25. heinäkuuta. Pääkonsekraattorina toimi John Njue, jota avustivat Peter J. Kairo ja Anthony Muheria.


title: Anthony Muheria

text: Anthony Muheria (s. 27. toukokuuta 1963) on kenialainen roomalaiskatolinen piispa. Hänet vihittiin Opus Dein papiksi 13. kesäkuuta 1993 ja nimitettiin Embun hiippakunnan piispaksi 30. lokakuuta 2003. Piispaksi vihkiminen seurasi 10. tammikuuta 2004. Pääkonsekraattorina toimi Giovanni Tonucci, jota avustivat John Njue ja Raphael S. Ndingi Mwana'a Nzeki.


title: Anthony Muheria

text: 28. kesäkuuta 2008 Muheria sai nimityksen Kituin hiippakunnan piispaksi. Hänet asetettiin tähän virkaan 9. elokuuta.


title: Boniface Lele

text: Boniface Lele (14. huhtikuuta 1947 – 9. huhtikuuta 2014) oli kenialainen roomalaiskatolinen arkkipiispa. Hänet vihittiin papiksi Kituin hiippakuntaan 8. joulukuuta 1974 ja nimitettiin sen piispaksi 2. marraskuuta 1995. Piispaksi vihkiminen seurasi 2. helmikuuta 1996. Pääkonsekraattorina toimi Jozef Tomko, jota avustivat William Dunne ja Maurice Michael Otunga.


title: Boniface Lele

text: 1. huhtikuuta 2005 Lele sai nimityksen Mombasan arkkihiippakunnan arkkipiispaksi.


title: Los Bolichesin rautatieasema

text: Los Bolichesin rautatieasema on Cercanías Málaga -lähijunien asema Los Bolichesin kaupunginosassa Fuengirolassa Espanjan Andalusiassa. Se on Málagasta Fuengirolan keskustaan kulkevan linjan C-1 varrella.


title: Matthew Shija

text: Matthew Shija (17. huhtikuuta 1924 Puge – 9. joulukuuta 2015) oli tansanialainen roomalaiskatolinen piispa. Hänet vihittiin papiksi 17. tammikuuta 1954 ja nimitettiin Kahaman hiippakunnan piispaksi 11. marraskuuta 1983. Piispaksi vihkiminen seurasi 26. helmikuuta 1984. Pääkonsekraattorina toimi Laurean Rugambwa, jota avustivat Alphonse Daniel Nsabi ja Castor Sekwa.


title: Matthew Shija

text: Shija jäi eläkkeelle 24. huhtikuuta 2001.


title: Vincenzo Cozzi

text: Vincenzo Cozzi (26. marraskuuta 1926 – 3. heinäkuuta 2013) oli italialainen roomalaiskatolinen piispa. Hänet vihittiin papiksi 18. kesäkuuta 1950 ja nimitettiin Melfi-Rapollan hiippakunnan piispaksi 12. syyskuuta 1981. Piispaksi vihkiminen seurasi 25. lokakuuta. Pääkonsekraattorina toimi Sebastiano Baggio, jota avustivat Vincenzo Franco ja Gerardo Pierro. 30. syyskuuta 1986 Venosan hiippakunta liitettiin Melfi-Rapollaan, jolloin muodostui Melfi-Rapolla-Venosan hiippakunta. Cozzi johti sitä, kunnes jäi eläkkeelle 13. joulukuuta 2002.


title: GP2-kausi 2012

text: GP2-kausi 2012 oli GP2-sarjan kahdeksas kausi. Kausi oli ensimmäinen, jolloin kisat yhdistettiin lakkautetun Aasian GP2-sarjan kanssa.


title: GP2-kausi 2012

text: Kisaviikonloppua, joita oli 12, kohden ajettiin kaksi kilpailulähtöä: lauantain pitkä kilpailu (170km tai 60min) ja sunnuntain sprinttikilpailu (120km tai 45min). Lauantain kilpailussa jokaisen kuljettajan on surotettava pakollinen varikkopysähdys, jonka aikana on vaihdettava vähintään kaksi rengasta.


title: GP2-kausi 2012

text: Sarjassa jaettiin pisteitä ensimmäistä kertaa uudella pistelaskujärjestelmällä, jossa lauantain pitkästä kilpailusta pisteitä sai kymmenen ja sunnuntain sprinttikilpailusta kahdeksan parasta kuljettajaa. Lisäksi kuljettajat saivat pisteitä paalupaikoista ja kilpailun nopeimmista kierroksista. Sprinttikilpailun lähtöjärjestys määräytyi ensimmäisen kilpailun tulosten perusteella, lukuun ottamatta kahdeksaa ensimmäistä, jotka starttaavat sprinttikilpailuun käännetyssä järjestyksessä.


title: GP2-kausi 2012

text: Sarjan mestaruuden voitti Davide Valsecchi. Toiseksi sijoittui Luiz Razia ja kolmanneksi Esteban Gutiérrez.


title: GP2-kausi 2012

text: Uudet kuljettajatPaluun tehneet kuljettajatPoistuneet kuljettajatTallia vaihtaneet kuljettajatKesken kauden vaihtuneet kuljettajatKaudella ajettiin yhteensä 24 kilpailua 11 eri radalla. Kausi alkoi 24. maaliskuuta Malesian Sepangin radalla ja päättyi 23. syyskuuta Singaporen katuradalla.


title: GP2-kausi 2012

text: (*) = Tarkoittaa paalupaikkaa, joka on saavutettu pitkän kilpailun kahdeksannesta sijasta.


title: GP2-kausi 2012

text: Lisäksi:


title: GP2-kausi 2012

text: † — Kuljettaja joutui keskeyttämään, mutta on ajanut 90% kilpailupituudesta.


title: Michele Scandiffio

text: Michele Scandiffio (s. 29. syyskuuta 1928 Pomarico) on italialainen roomalaiskatolinen arkkipiispa. Hänet vihittiin papiksi 8. heinäkuuta 1951 ja nimitettiin Acerenzan arkkihiippakunnan arkkipiispaksi 30. huhtikuuta 1988. Piispaksi vihkiminen seurasi 9. heinäkuuta. Pääkonsekraattorina toimi Michele Giordano, jota avustivat Giuseppe Vairo ja Ennio Appignanesi.


title: Michele Scandiffio

text: Scandiffio jäi eläkkeelle 27. heinäkuuta 2005.


title: Gerardo Pierro

text: Gerardo Pierro (s. 26. huhtikuuta 1935 Mercato San Severino) on italialainen roomalaiskatolinen arkkipiispa. Hänet vihittiin papiksi 21. joulukuuta 1957 ja nimitettiin Tursi-Lagonegron hiippakunnan piispaksi 26. kesäkuuta 1981. Piispaksi vihkiminen seurasi 2. elokuuta. Pääkonsekraattorina toimi Sebastiano Baggio, jota avustivat Gaetano Pollio ja Angelo Campagne.


title: Gerardo Pierro

text: Pierro sai 28. helmikuuta 1987 nimityksen Avellinon hiippakunnan piispaksi ja 25. toukokuuta 1992 Salerno-Campagna-Acernon arkkihiippakunnan arkkipiispaksi. Hän jäi eläkkeelle 10. kesäkuuta 2010.


title: GP3-kausi 2012

text: GP3-kausi 2012 oli GP3-sarjan kolmas kausi. Sarjassa jaettiin pisteitä ensimmäistä kertaa uudella pistelasku järjestelmällä siten, että 10 parasta kuljettajaa sai pisteitä pitkässä kilpailussa ja sprinttikisassa 8 parasta kuljettajaa. Kahdeksan kuljettajaa pistetään sunnuntain kilpailuun käännetyssä lähtöjärjestyksessä.


title: GP3-kausi 2012

text: Kausi alkoi 12. toukokuuta Espanjan Barcelonassa ja päättyi 9. syyskuuta Italian Monzassa. Tästä kaudesta lähtien GP3-tallien ei ole pakko ajattaa kolmea autoa. Tallien on tuotava vähintään kaksi autoa kolmannen ollessa vapaaehtoinen. Huhtikuun lopussa ilmoitettiin, että 26 autoa osallistuu kauteen mukaan. Kausi oli samalla viimeinen GP3/10-auton rungolla. Seuraavalla kaudella siirryttiin uusiin GP3/13-autoihin.


title: GP3-kausi 2012

text: Sarjan mestaruuden voitti uusiseelantilainen Mitch Evans. Toiseksi sijoittui saksalainen Daniel Abt ja kolmanneksi portugalilainen António Félix da Costa. Kaudella ajoi kaksi suomalaista joista parhaiten sijoittui Aaro Vainio sarjan neljänneksi ja Matias Laine sarjan viidenneksi.Uudet kuljettajatPaluun tekevät kuljettajat


title: GP3-kausi 2012

text: Poistuneet kuljettajatTallia vaihtaneet kuljettajatKaudella ajettiin yhteensä 16 kilpailua 8:lla eri radalla. Sarjassa ajettiin ensimmäistä kertaa Monacon katuradalla, kun kaksi edellistä vuotta sarjassa ei kilpailtu lainkaan.


title: GP3-kausi 2012

text: (*) = Tarkoittaa paalupaikkaa, joka on saavutettu lauantain kilpailun kahdeksannesta sijasta.


title: GP3-kausi 2012

text: † = Belgian ensimmäinen kilpailu keskeytettiin ennenaikaisesti, joten kilpailusta jaettiin puolikkaat pisteet.


title: Matematiikka (Hannu Karttusen kirja)

text: Matematiikka on Hannu Karttusen tietokirja, joka on ilmestynyt vuonna 2006 Ursan Tiedettä kaikille -sarjassa. Teos on yleistajuinen esitys matematiikasta tieteenalana.


title: Bandyliigakausi 1991–1992

text: Jääpallon Suomen-mestaruus kaudella 1991–1992 ratkaistiin kymmenen joukkueen kaksinkertaisessa sarjassa, jonka päätteeksi pelattiin pudotuspelit. Sarjan nimi vaihtui SM-sarjasta Bandyliigaksi.


title: Bandyliigakausi 1991–1992

text: Mestaruuden voitti Botnia Helsingistä. Mestaruus oli seuran toinen.


title: Bandyliigakausi 1991–1992

text: Neljä parasta pudotuspeleihin. Kampparit putosi sarjasta, OPS karsintaan. Sarjaan nousi Tornion Palloveikot.


title: Bandyliigakausi 1991–1992

text: OPS säilyi sarjassa.


title: Bandyliigakausi 1991–1992

text:
Välierissä paremmuus ratkaistiin kahden ottelun yhteismaaleilla. Ottelut aloitettiin runkosarjassa heikommin sijoittuneen kotikentällä.
Loppuottelut pelattiin paras kolmesta järjestelmällä. Ensimmäinen ottelu pelattiin 11.3.1992 Jyväskylässä ja toinen 14.3.1992 Helsingissä
Botnia: Petri Isonen, Pasi Inoranta; Ari Kukkonen, Jari Hattunen, Pekka Kurki, Jukka Korhonen, Esko Tammilehto; Per-Erik Wicklund, Jan Kåhre, Olli Manninen, Esa Määttä, Esko Korhonen; Jaakko Hyttinen, Juha Snellman, Jukka Salmivaara, Antti Koskelo. Valmentajat: Antti Parviainen, Pekka Liikanen.


title: Bandyliigakausi 1991–1992

text: Pistepörssin voitti Samuli Niskanen 62 pisteellä.


title: William E. Rees

text: William Rees (s. 18. joulukuuta 1943) on kanadalainen University of British Columbia -yliopiston professori. Hänen ensisijainen kiinnostuksen kohteensa on maailman ympäristön tilaa sekä kestävän kehityksen ekologisia perusteita koskeva julkinen politiikka sekä suunnittelu. Hänet tunnetaan erityisesti ekologisen jalanjäljen käsitteen kehittäjänä.


title: William E. Rees

text: William Rees suoritti tohtorin tutkintonsa populaatioekologiasta Toronton yliopistossa. Hän on opettanut University of British Columbia -yliopiston yhteiskunta- ja aluesuunnittelun laitoksella vuodesta 1969 lähtien. Hän perusti laitoksen yhteyteen ympäristö- ja resurssisuunnittelun ryhmän ja toimi laitoksen johtajana vuosina 1994-1999. Suuri osa Reesin työstä käsittelee vihreää taloutta ja ympäristöekologiaa. Hän julkaisi ekologista jalanjälkeä käsittelevän teoksensa " Our Ecological Footprint" yhdessä silloisen jatko-opiskelijan Mathis Wackernagelin kanssa vuonna 1996. Englanninkielinen teos on sittemmin käännetty kiinaksi, ranskaksi, saksaksi, unkariksi, italiaksi, japaniksi, latviaksi sekä espanjaksi. Ekologinen jalanjälki on kvantitatiivinen työkalu, jolla ihmiskunnan ekologista vaikutusta ekosfääriin mitataan sen tarvitsemien ekosysteemien (maa- ja vesialueet) määrän mukaisesti.


title: William E. Rees

text: Rees on Canadian Society for Ecological Economics -seuran perustajajäseniä ja entinen puheenjohtaja, Post Carbon Instituten tutkija, One Earth Initiative -tutkimusryhmän perustajia sekä Global Integrity -projektin yhteistyötutkija. Viimeiseksi mainittu projekti tähtää biodiversiteetin säilyttämiseksi vaadittavien ekologisten ja poliittisten edellytysten tunnistamiseen. Lisäksi Rees on kansallisen neuvottelukunnan jäsenenä Carrying Capacity Network -verkostossa, joka puolustaa Yhdysvaltoihin suuntautuvan maahanmuuton rajoittamista maan väestönkasvun stabilisoimiseksi sekä ympäristöresurssien säästämiseksi. Verkosto tähtää myös "kansalliseen elvyttämiseen, joka saavutetaan vaalimalla koulutusta, perheitä, yhteisöjen omavaraisuutta, traditioita ja kansallista yhtenäisyyttä."


title: William E. Rees

text: Tällä hetkellä Rees työstää Joseph Tainterin kirjoituksiin pohjautuen kirjaa yhteiskunnallisesta romahduksesta pohtien kysymystä siitä, onko kestävä yhteiskunta ylipäätään mahdollinen. Rees on suosittu puhuja ja hän kiertänyt luennoimassa ympäri maailmaa, mukaan lukien Suomessa.


title: William E. Rees

text: Rees jakaa akateemiset kiinnostuksen kohteensa kolmeen osa-alueeseen:


title: William E. Rees

text: Reesin näkemyksen mukaan kartesiolaiseen dualismiin perustuva "valistusprojekti" on tuottanut tekno-teollisen yhteiskunnan, joka katsoo jollakin tavalla olevansa erillään biofyysisestä maailmasta. Moderniin yhteiskuntaan on Reesin mukaan sisäänrakennettuna oletus, että ihmiset ovat luonnon herroja ja he voivat toimia ikään kuin ympäristö ei asettaisi merkittäviä rajoituksia yhteiskunnille. Tämä dualismi yhdessä sen kasvulle ja materialismille perustuvan maailmankuvan rinnalla on monien ihmiskuntaa uhkaavien ympäristöongelmien taustalla.


title: William E. Rees

text: Rees kritisoi niitä taloustieteilijöiden esittämiä väitteitä, joiden mukaan teollisuusyhteiskunnat olisivat jollakin tavalla siirtymässä aineettoman kasvun kaudelle tai ihmisen älykkyys mahdollistaisi ympäristöresurssien loputtoman korvaamisen. Erityisen arvostelun kohteeksi hän asettaa Julian Lincoln Simonin kirjoitukset ikuisen talouskasvun ja väestönkasvun mahdollisuudesta.


title: Orange Caramel

text: Orange Caramel on kolmihenkinen korealainen musiikkiyhtye. Yhtyeen jäsenet ovat Raina, Nana ja Lizzy. Raina, Nana ja Lizzy ovat myös yhtyeessä After School.


title: Simppuahvenet

text: Simppuahvenet (Harpagiferidae) on ahvenkaloihin kuuluva kalaheimo. Heimon lajeja tavataan eteläisen pallonpuoliskon kylmissä vesissä.


title: Simppuahvenet

text: Simppuahventen heimoon kuuluu noin 6 lajia yhdessä suvussa esimerkiksi töyhtösimppuahven ("Harpagifer palliolatus"). Aikaisemmissa luokituksissa heimoon kuului myös muita sukuja, jotka luokiteltiin alaheimoksi "Artedidraconinae". Tämä alaheimo on sittemmin erotettu omaksi heimokseen "Artedidraconidae". Simppuahvenet ovat melko pienikokoisia kaloja ja jäävät yleensä alle 15 cm:n mittaisiksi.Ruumiinrakenteeltaan ne ovat lyhyehköjä ja tukevia suomuttomia kaloja. Selkäeviä on kaksi, joista etummainen on lyhyempi ja piikkinen. Kiduskannessa on kaloilla kaksi terävää piikkiä. Simppuahvenlajit eroavat "Artedidraconidae"-heimosta leuasta puutuvan antennimaisen ulokkeen puutteen perusteella.


title: Simppuahvenet

text: Suurin osa simppuahventen heimon lajeista elää Etelämantereen lähistöllä. Poikkaeuksia ovat Falklandinsaarilla tavattava töyhtösimppuahven ja Etelä-Amerikan eteläkärjen läheisyydessä tavattava "Harpagifer bispinis".


title: Herbert Lomas

text: Herbert Lomas (7. helmikuuta 1924 Todmorden, Englanti – 9. syyskuuta 2011 Yorkshire, Englanti) oli brittiläinen runoilija ja kääntäjä. Lomas on kääntänyt englanniksi suomalaista runoutta ja proosaa.


title: Herbert Lomas

text: Lomas palveli 1943–1946 toisessa maailmansodassa jalkaväessä. Hän valmistui Liverpoolin yliopistosta ja on toiminut opettajana Helsingin yliopistossa (1952–1965) ja Borough Road Collegessa Lontoon yliopistossa (1966–1982).


title: Herbert Lomas

text: Lomasta on luonnehdittu sanoin "ahkera kääntäjä" suomen kielestä. Hän kirjoitti säännöllisesti kolmenkymmenen vuoden ajan kritiikkiä kirjallisuuslehtiin The London Magazine ja Ambit sekä käänsi julkaisuun Books from Finland.


title: Herbert Lomas

text: Suomessa Lomas asui Helsingissä. Hän oli naimisissa Anna-Liisa Partasen (o.s. Aatila) kanssa heinäkuusta 1956 toukokuuhun 1968. Heillä ei ollut yhteisiä lapsia, mutta perheessä oli neljä lasta Partasen edellisestä avioliitosta. Lomas viihtyi Akateemisessa kirjakaupassa, ja tarinan mukaan hänen vaimonsa soitti sinne tämän tästä ja pyysi henkilökuntaa lähettämään miehen kotiin päivälliselle.


title: Herbert Lomas

text: Lomas avioitui vuonna 1968 Mary Marshallin kanssa, ja heillä on tytär ja poika. Lomas asui Aldeburghissa Suffolkissa.


title: Aktion Österbotten

text: Aktion Österbotten on maaseudun kehittämisyhdistys, jonka toiminta-alueena on Pohjanmaan rannikkoseutu aina Kokkolasta Kristiinankaupunkiin saakka. Aktion Österbotten on paikallinen LEADER-toimintaryhmä, jonka toiminnan pohjana on ”Rannikkopohjanmaan paikallinen kehitysohjelma LEADER-toiminnalle 2007-2013”.


title: Aktion Österbotten

text: Aktion Österbotten toimii myös kalastukseen liittyvän Rannikon toimintaryhmän (KAG) ohjelmaisäntänä Pohjanmaalla kaudella 2007-2013. Ohjelma on laadittu yhdessä kalastuksen alueellisten järjestöjen, Österbottens Fiskarförbund rf:n ja Österbottens Yrkesfiskare rf:n, kanssa.


title: Aktion Österbotten

text: Ruotsinkielisen Pohjanmaan kylien yhdistys ”Svenska Österbottens Byar r.f.” toimii osana Aktion Österbottenia.


title: Aktion Österbotten

text: Aktion Österbotten r.f.


title: 1221 Amor

text: 1221 Amor on pikkuplaneetta, joka kuuluu Maan lähelle tuleviin Amor-tyypin asteroideihin. Sen löysi E. Delporte vuonna 1932. Pikkuplaneetta sai nimensä roomalaisen mytologian Amor-jumalan mukaan. Ennen nimeämistään tämä asteroidi tunnettiin väliaikaisella tunnuksella 1932 EA1. Amor on Amor-asteroidien nimikkokappale. Amorin läpimitta on vain noin 1,0 kilometriä.


title: Bandyliigakausi 1992–1993

text: Jääpallon Bandyliiga kaudella 1992-1993 pelattiin kymmenen joukkueen kaksinkertaisena sarjana, jonka päätteeksi pelattiin neljän joukkueen pudotuspelit. Sarjan viimeinen putosi sarjasta ja toiseksi viimeinen karsi sarjapaikastaan.


title: Bandyliigakausi 1992–1993

text: Kärkikolmikko WP-35, Botnia ja Veiterä erottuivat selkeästi muista seuroista. Viimeisestä mitalipelipaikasta käytiin tiukka taistelu oululaisjoukkueiden kesken, joka huipentui runkosarjan viimeisellä kierroksella. OPS oli lopulta OLS:aa edellä kaksi maalia paremman maalieron turvin.


title: Bandyliigakausi 1992–1993

text: Välierissä OPS oli kuitenkin vailla mahdollisuuksia WP-35:ttä vastaan. Toisessa välierässä Botnia voitti Veiterän. Helsingissä Oulunkylän tekojääradalla pelatussa loppuottelussa WP-35 voitti Botnian maalein 3-2, ja näin WP-35 palasi mestariksi 22 vuoden tauon jälkeen.


title: Bandyliigakausi 1992–1993

text: 1990-luvun lopulla maan huipulle nousseet Narukerä ja ToPV joutuivat hakemaan uutta vauhtia I-divisioonasta.


title: Bandyliigakausi 1992–1993

text: Neljä parasta pudotuspeleihin. Narukerä putosi suoraan I-divisioonaan, ToPV karsintojen jälkeen. Sarjaan nousivat PaSa Bandy Imatralta ja Jyväskylän Seudun Palloseura.


title: Bandyliigakausi 1992–1993

text:
Liigakarsinnoissa paremmuus ratkaistiin kahden ottelun yhteismaaleilla. Ottelut aloitettiin liigajoukkueen kotikentällä Torniossa. ToPV voitti ensimmäisen ottelun 8-7, mutta Imatralla pelatussa ottelussa PaSa Bandy voitti maalein 5-3, ja imatralaiset nousivat näin pääsarjaan maalierolla 12-11.
Välierissä paremmuus ratkaistiin kahden ottelun yhteismaaleilla. Ottelut aloitettiin runkosarjassa heikommin sijoittuneen kotikentällä.
Helsinki 7.3.1993
Marko Kilpeläinen, OPS oli 47 maalillaan ja 62 pisteellään, sekä maali- että pistepörssin voittaja.


title: Bandyliigakausi 1992–1993

text: WP-35: Jorma Saastamoinen, Markku Talvitie, Jukka Soininen, Juha Järveläinen, Sami Reponen, Matti Tirkkonen, Petteri Jokinen, Mika Pitkänen, Vladimir Baranov, Jouni Nissinen, Sami Jokinen, Mika Sillgren, Jukka Pulkkinen, Mihail Klimov, Ari Holopainen, Harri Kauhanen, Lasse Laakkonen, Sami Laakkonen. Valmentaja: Esko Tammilehto


title: Bandyliigakausi 1993–1994

text: Jääpallon Bandyliiga kaudella 1993-1994 pelattiin kymmenen joukkueen kaksinkertaisena sarjana. Pudotuspelisysteemiä muutettiin siten, että runkosarjassa sijoille 3-6 pelasivat puolivälieräottelut ja kaksi parasta pääsivät suoraan välieriin. Pudotuspelit pelattiin paras kolmesta järjestelmällä. Puolivälierät ja välierät aloitettiin sarjassa heikommin sijoittuneen kotikentällä, kaksi seuraavaa peliä pelattiin paremmin sijoittuneen kotikentällä. Neljä viimeistä joukkuetta pelasivat karsintasarjan 1. divisioonan kahden parhaan joukkueen kanssa.


title: Bandyliigakausi 1993–1994

text: JPS selviytyi ensimmäistä kertaa pudotuspeleihin, mutta Veiterä ei puolivälierissä antanut jyväskyläläisille mitään mahdollisuuksia. Toisessa puolivälieräparissa OLS voitti myös HIFK:n suoraan kahdessa ottelussa.


title: Bandyliigakausi 1993–1994

text: Välierissä WP-35 voitti OLS:n ja Veiterä Botnian. Varkaudessa pelatussa loppuottelussa WP-35 voitti toisen perättäisen mestaruutensa 4-2 voitolla.


title: Bandyliigakausi 1993–1994

text: SM-karsintasarjassa 1.divisioonan seurat Narukerä ja ToPV osoittivat pystyvänsä tasaväkisiin kamppailuihin Bandyliigaseurojen kanssa. Molemmat päätyivät kuuteen pisteeseen, kuten myös niukasti pudotuspelien ulkopuolelle jäänyt Akilles. Maalieron turvin Narukerä nousi SM-sarjaan, jättäen Akilleksen ja ToPV:n taakseen. ToPV jäi niukasti karsintaviivan alapuolelle.


title: Bandyliigakausi 1993–1994

text: Kuusi parasta pudotuspeleihin. Neljä heikointa karsintasarjaan.


title: Bandyliigakausi 1993–1994

text: Narukerä nousi Bandyliigaan. Seuraavaksi kaudeksi sarjaa kuitenkin laajennettiin 12 joukkueen sarjaksi, jolloin myös ToPV nostettiin, ja PaSa Bandy sai pitää sarjapaikkansa.


title: Bandyliigakausi 1993–1994

text: Marko Kilpeläinen, OPS voitti maali- ja pistepörssit 39 maalilla ja 51 pisteellä.


title: Kalevi Takala

text: Alpo Kalevi Takala (2. kesäkuuta 1935 Eura – 11. heinäkuuta 1957) oli suomalainen lastenkirjailija.


title: Elsa Pukonen

text: Elsa Pukonen (9. marraskuuta 1897 Uusikirkko Vl – 17. lokakuuta 1967 Marttila) oli suomalainen kirjailija. Hän käytti myös nimimerkkiä "Hilkka Heimo".


title: Pauli Kari

text: Pauli August Kari, sukunimi aik. "Bohm" (4. helmikuuta 1898 Kalvola – 20. kesäkuuta 1967 Turku) oli suomalainen vääpeli ja näytelmäkirjailija.


title: Yrjö Noro

text: Yrjö Noro (17. joulukuuta 1887 Hämeenlinna – 17. heinäkuuta 1953) oli suomalainen näytelmäkirjailija.


title: Ellida Erling

text: Ellida Erling (10. joulukuuta 1869 Kurikka – 25. heinäkuuta 1952 Kurikka) oli suomalainen suomen ja ruotsin kielellä kirjoittanut kirjailija.


title: Ellida Erling

text: Ellida Erlingin isä Wilhelm Erling muutti Himangalta ensin Jalasjärvelle ja sitten Kurikkaan. Wilhelm Erling perusti aluksi kaupan Kurikan Kankaankylään mutta osti sitten myöhemmin Yli-Kurikan talon. Ellidan perheen kotikieli oli ruotsi ja hän oppi vasta pitkien ponnistelujen jälkeen suomen kielen. Ellida aui isänsä ja myöhemmin veljensä omistamassa Yli-Kurikan talossa ja toimi muun muassa pyhäkoulunopettajana.


title: Ellida Erling

text: Ellida Erling julkaisi esikoisteoksensa vuonna 1916 ja hän kirjoitti sitten seuraavan 30 vuoden aikana useita uskonnollissävyisiä romaaneita. Hän kirjoitti myös runoja, kertomuksia ja novelleja pääasiassa uskonnollisiin aikakauslehtiin.


title: Johannes Suomalainen

text: Johannes Suomalainen (10. syyskuuta 1890 Lavansaari – 9. maaliskuuta 1957 Pyhtää) oli suomalainen kirjailija.


title: Johannes Suomalainen

text: Nimimerkillä "Eero Merimaa" :


title: Karelian Warcry

text: Karelian Warcry on suomalainen Kouvolasta lähtöisin oleva blackened death metalia esittävä yhtye. Se perustettiin vuonna 2002. Alkuaikoina musiikillinen tyyli oli black metallia, mutta vuosien myötä materiaali on saanut vaikutteita myös muista genreistä. Yhtyeen sanoitukset kuvaavat sotaa, väkivaltaa ja ihmisen pimeitä puolia. Myös uskonnonvastaisuus on vahvasti läsnä.


title: Karelian Warcry

text: Yhtyeen taival alkoi Kuusankoskella loppuvuodesta 2001. Yhtyeellä ei tuolloin ollut vielä nimeä ja omia kappaleitakin oli vain muutamia. Toiminta hiipui melko pian asevelvollisuuden ja muiden päällekkäisyyksien vuoksi. Vuonna 2002 Matti Mikkonen, Sami Ukkonen ja Anttipekka Heiskanen kokoontuivat uudelleen, tällä kertaa autotalliin, ja Ukkosen ajatus Karelian Warcrysta alkoi viritä.


title: Karelian Warcry

text: Jussi Kousa liittyi ykköskitaristiksi vuonna 2003 ja hänestä tuli myös yhtyeen tärkein säveltäjä. Samana vuonna Ukkonen lähti yhtyeestä keskittyäkseen muihin bändiprojekteihinsa. Jo alkuajoilta tuttu Henrik Järvinen tuli hänen tilalleen.


title: Karelian Warcry

text: Ensimmäinen virallinen demonauhoite julkaistiin vuonna 2004. Ukkonen kävi vierailemassa mikrofonin varressa kappaleessa "Ikirouta". Kappaleet "Sota" ja "Ikirouta" ovat hänen säveltämiään. Saman vuoden syksynä Karelian Warcry nauhoitti ensimmäisen täyspitkän albuminsa Vuohijärvellä Valkealassa. Levyn nimi on "Kylmä rautainen". Se julkaistiin seuraavan vuoden alussa ensin käsinnumeroituna sadan kappaleen omakustanteena. Myöhemmin samana vuonna puolalainen Seven Gates of Hell julkaisi albumista rajoitetun (500kpl) digipack-painoksen. Yhtye äänitti myös kappaleen "Minun aikani" Miasma Magazinen kokoelmalle.


title: Karelian Warcry

text: Vuonna 2007 yhtye alkoi nauhoittaa seuraavaa albumiaan "Verinen taival, päättymätön tie". Sen julkaisi Wintersunset Records alkukeväästä 2010.


title: Karelian Warcry

text: Kolmas täysipitkä albumi on ollut työn alla vuodesta 2011 saakka.


title: Karelian Warcry

text: Yhtyeen laulajakitaristi Matti Mikkonen menehtyi äkillisesti kotonaan 10.8.2014.


title: Ernst Lundström

text: Ernst Walter Lundström (10. lokakuuta 1874 Turku – 17. kesäkuuta 1952 Helsinki) oli suomalainen lyseon lehtori ja ruotsin kielellä kirjoittanut kirjailija.


title: Ernst Lundström

text: Lundströmin vanhemmat olivat koneenkäyttäjä Bernhard Emil Valentin Lundström ja Augusta Lindblom. Hän pääsi ylioppilaaksi 1893 Turun ruotsalaisesta reaalilyseosta ja opiskeli Helsingin yliopistossa valmistuen filosofian kandidaatiksi 1903 ja maisteriksi 1907.


title: Ernst Lundström

text: Lundström toimi Helsingin ruotsalaisen tyttölyseon historian vanhempana lehtorina 1921–1941. Hän työskenteli myös lehtimiehenä.


title: Ernst Lundström

text: Lundström oli aviossa 1911–1933 Ester Gustava Melleniuksen (k. 1933) kanssa.


title: Elsie Alison

text: Elsie Irene Sohlberg, kirjailijanimi Elsie Alison (23. helmikuuta 1892 Tampere – 19. maaliskuuta 1952 Helsinki) oli suomalainen ruotsin kielellä kirjoittanut kirjailija.


title: Neuron

text: NEURON on ohjelmisto, jolla voidaan mallintaa yksittäisten neuronien ja kokonaisten hermoverkkojen toimintaa. Ohjelmisto on kehitetty pääosin Yalen ja Duken yliopistoissa.


title: Neuron

text: NEURONin toiminta perustuu neuronien mallintamiseen tietyillä parametreilla. Malli syötetään hoc-ohjelmointikielellä.


title: Edvard Elenius

text: Edvard Elenius (1. kesäkuuta 1881 Valkeala – 27. heinäkuuta 1957 Turku) oli suomalainen ammattiopiston rehtori ja tietokirjailija.


title: Edvard Elenius

text: Eleniuksen vanhemmat olivat metsätyönjohtaja Anton Elenius ja Maria Hartonen. Hän kävi ylemmän taideteollisuuskoulun 1905–1908 ja opiskeli sitten ulkomailla ensin Münchenissä ja Wienissä 1908–1909 sekä uudelleen Münchenissä 1912–1913.


title: Edvard Elenius

text: Elenius oli yksityisen piirustustoimiston palveluksessa 1908–1917, toimi taideteollisuuskoulun piirustuksen ja tyyliopin opettajana 1917–1929 ja oli vuonna 1929 perustetun Turun Ammattiopiston (myöhemmin Turun maalariammattikoulu ja Turun maalariammattioppilaitos) johtajana ja rehtorina vuoteen 1956 saakka. Hän oli lisäksi Helsingin kirjapainokoulun piirustuksen ja tyyliopin opettajana 1921–1929, Helsingin työväenopiston suomenkielisen osaston piirustuksen opettajana 1919–1929, ammattienedistämislaitoksella tyyliopin luennoitsijana 1921–1928 sekä Maalarilehden päätoimittajana 1917–1950 ja Uusi Aura-lehden taidearvostelijana vuodesta 1943 alkaen. Elenius toimi Suomen maalarityönantajain liiton sihteerinä 1918–1928 ja oli Turun taiteilijaseuran johtokunnan jäsen 1940–1951.


title: Edvard Elenius

text: Edvard Eleniuksen veli oli opettaja ja taiteilija Oskar Elenius. Hän oli naimisissa vuodesta 1912 keramiikkataiteilija Elsa Kyanderin kanssa.


title: Gustav Oberg

text: Gustav Oberg (2. lokakuuta 1877 Purmo – 25. lokakuuta 1959 Maarianhamina) oli suomalainen ruotsin kielellä kirjoittanut runoilija.


title: Torsten Hornborg

text: Torsten Bogislaus Hornborg (7. huhtikuuta 1883 Helsinki – 5. maaliskuuta 1957) oli suomalainen kaupunginjohtaja ja ruotsin kielellä kirjoittanut kirjailija.


title: Torsten Hornborg

text: Hornborgin vanhemmat olivat kamreeri Albrecht Hornborg ja Alma Hornborg. Hän pääsi ylioppilaaksi 1901 ja valmistui insinööriksi Teknillisestä korkeakoulusta 1907. Hornborg työskenteli aluksi tie- ja vesirakennusinsinöörinä ja toimi myöhemmin kaupunginjohtajana.


title: Torsten Hornborg

text: Torsten Hornborg oli naimisissa Irma Hanssonin kanssa. Kirjailija ja kääntäjä Ulla Hornborg oli heidän tyttärensä.


title: Kalle Juho Lähti

text: Kalle Juho Lähti (5. joulukuuta 1866 Punkalaidun – 1. huhtikuuta 1957 Punkalaidun) oli suomalainen kirjailija.


title: Lumedemokratia

text: Lumedemokratia on Katja Boxbergin ja Taneli Heikan pamflettikirja, joka ilmestyi vuonna 2009 WSOYn Barrikadi-sarjassa.


title: Dafne Schippers

text: Dafne Schippers (s. 15. kesäkuuta 1992 Utrecht) on alankomaalainen pikajuoksija ja entinen seitsenottelija. Hänet valittiin vuoden eurooppalaiseksi naisyleisurheilijaksi vuosina 2014 ja 2015.


title: Dafne Schippers

text: Vuonna 2010 Schippers voitti alle 20-vuotiaiden MM-kilpailuissa kultaa seitsenottelussa ja pronssia 4 × 100 metrin viestissä. Seuraavana vuonna hän voitti seitsenottelussa kultaa alle 20-vuotiaiden EM-kilpailuissa. Hän pääsi välieriin 60 metrin juoksussa sisäratojen EM-kilpailuissa 2011, 200 metrin juoksussa Daegun MM-kilpailuissa 2011 ja 60 metrin juoksussa sisäratojen MM-kilpailuissa 2012.


title: Dafne Schippers

text: Schippers juoksi Helsingin EM-kilpailuissa 2012 toisen osuuden Alankomaiden 4 × 100 metrin viestijoukkueessa, joka saavutti hopeaa maansa ennätysajalla 42,80. Lisäksi hän sijoittui viidenneksi 200 metrillä. Lontoon olympialaisissa 2012 Schippers sijoittui seitsenottelussa 11:nneksi 6324 pisteellä ja oli mukana maansa pikaviestijoukkueessa, joka sijoittui kuudenneksi ajalla 42,70. Alkuerissä joukkue juoksi uuden maansa ennätyksen 42,45.


title: Dafne Schippers

text: Schippers sijoittui Göteborgin EM-hallikilpailuissa 2013 neljänneksi 60 metrin juoksussa. Tampereen alle 23-vuotiaiden EM-kilpailuissa 2013 hän saavutti kultaa 100 metrillä ajalla 11,13, sekä pronssia pituudessa omalla ennätyksellään 659 cm. Moskovan MM-kilpailuissa 2013 hän saavutti seitsenottelussa pronssia uusin Hollannin ennätyspistein, 6477.


title: Dafne Schippers

text: Schippers karsiutui 2014 Sopotin MM-hallikilpailuissa 60 metrin välierissä. Hän teki Alankomaiden seitsenotteluennätyksen 6545 Götzisissä 31.5.–1.6.2014. Ottelusarjassaan hän teki maansa ennätyksen 200 metrillä 22,35. Hän juoksi Alankomaiden ennätykset 100 metrillä 11,03 ja 200 metrillä 22,34 Glasgow'ssa 12. heinäkuuta 2014. Zürichin EM-kilpailuissa 2014 hän voitti 100 ja 200 metrin kultaa, jälkimmäisen maansa ennätyksellä 22,03. Hän voitti 200 metriä Marrakechin maanosien cupissa 2014.


title: Dafne Schippers

text: Prahan sisäratojen EM-kilpailuissa 2015 Schippers voitti 60 metrin juoksun ennätysajallaan 7,05. Toukokuussa 2015 hän juoksi 100 metrillä maansa ennätysajaksi 10,94, joka oli myös nopein eurooppalaisen juoksema aika yli kymmeneen vuoteen. Saman vuoden heinäkuussa hän paransi ajaksi 10,92. Pekingin MM-kilpailuissa 2015 Schippers saavutti hopeaa 100 metrin juoksussa parantaen maansa ennätykseksi välierässä 10,83 ja loppukilpailussa 10,81 ja kultaa 200 metrin juoksussa uudella kisäennätyksellä, 21,63. Se on kaikkien aikojen kolmanneksi nopein aika kyseisellä matkalla ja myös Euroopan ennätys.


title: Dafne Schippers

text: Schippers juoksi 60 metrin Alankomaiden ennätyksen 7,00 Berliinissä helmikuussa 2016. Hän saavutti samalla matkalla hopeaa Portlandin MM-hallikilpailuissa 2016 ajalla 7,04. Hän voitti Amsterdamin EM-kilpailuissa 2016 kultaa 100 metrillä ajalla 10,90 ja 4 × 100 metrin viestissä. Rio de Janeiron olympialaisissa 2016 hän saavutti 200 metrillä hopeaa ajalla 21,88 ja oli 100 metrillä viides ajalla 10,90. Lontoon MM-kilpailuissa 2017 hän voitti kultaa 200 metrillä ajalla 22,05 ja sai pronssia 100 metrillä ajalla 10,96. Birminghamin MM-hallikilpailuissa 2018 hän sijoittui 60 metrillä viidenneksi. Berliinin EM-kilpailuissa 2018 hän saavutti hopeaa sekä 200 metrillä ajalla 22,14 että pikaviestissä ja pronssia 100 metrillä ajalla 10,99.


title: Dafne Schippers

text:
"Lähteet: IAAF, Tilastopaja"
Ulkoradat, seitsenottelu


title: Bundesautobahn 24

text: Bundesautobahn 24 (BAB 24), lyhyemmin Autobahn 24 (A 24), on 239 kilometriä pitkä luoteis–kaakkoissuuntainen moottoritie Pohjois-Saksassa. Sen reitti kulkee Hampurista Berliiniin. Väylä sijaitsee Hampurin, Schleswig-Holsteinin, Mecklenburg-Etu-Pommerin ja Brandenburgin osavaltioissa.


title: Bundesautobahn 24

text: Moottoritietä Hampurista Berliiniin alettiin suunnitella 1930-luvulla. Rakennustöiden alkuvaiheessa tehtiin Mecklenburg-Etu-Pommerin lounaisosassa lähellä Kogelin kylää pronssikautinen hautalöytö, jonka analysointi siirsi moottoritien rakennustöitä kymmenisen viikkoa. Toisen maailmansodan syttyminen johti työvoimapulaan; virallisesti rakennustyöt keskeytettiin vuonna 1941. Hampurin itäpuolelle valmistunutta tunnelia käytettiin sotatarviketehtaana.


title: Bundesautobahn 24

text: Saksan kahtiajaon (1945–1990) takia tietä alettiin rakentaa valmiiksi vasta vuonna 1978 ja se valmistui marraskuussa 1982. Ennen suursotaa valmistuneille silloille ei enää ollut käyttöä, useimmat niistä purettiin. Hagenowin alueella sijaitsi neuvostojoukkojen ampumapaikka, jonka takia tielinjausta piti muuttaa alkuperäisestä. Ennen Saksojen jälleenyhdistymistä BAB 24 oli yksi kolmesta niin kutsutusta "Transitautobahnista" Länsi-Saksan ja Länsi-Berliinin välillä. Saksojen välisen rajan BAB 24 ylitti Zarrentinin pikkukaupungin kohdalla.


title: Bundesautobahn 24

text: Vuoden 1990 jälkeen BAB 24:ää on uudistettu, jotta se kykenisi välittämään alati kasvavia liikennevirtoja.


title: John Njenga

text: John Njenga (25. joulukuuta 1928 – 4. marraskuuta 2018) oli kenialainen roomalaiskatolinen arkkipiispa. Hänet vihittiin papiksi 17. helmikuuta 1957 ja nimitettiin Eldoretin hiippakunnan piispaksi 19. lokakuuta 1970. Piispaksi vihkiminen seurasi 22. marraskuuta. Pääkonsekraattorina toimi Pierluigi Sartorelli, jota avustivat Maurice Michael Otunga ja Caesar Gatimu.


title: John Njenga

text: Njenga sai 25. lokakuuta 1988 nimityksen Mombasan hiippakunnan piispaksi. 21. toukokuuta 1990 hiippakunta korotettiin arkkihiippakunnaksi, ja Njenga sai nimityksen sen arkkipiispaksi. Hän jäi eläkkeelle 1. huhtikuuta 2005.


title: Timo Kankaanpää

text: Timo Kankaanpää (s. 29. heinäkuuta 1991) on suomalainen salibandyn pelaaja. Hyökkääjänä pelaava Kankaanpää edustaa Salibandyn II-divisioonassa pelaavaa Urheiluseura Hatsinaa. Hän pelasi kaudella 2010–2011 pääsarjatason FT Trackersissa.


title: OFC:n karsinnat jalkapallon maailmanmestaruuskilpailuihin 2014

text: Vuoden 2014 jalkapallon MM-kilpailujen karsintoihin osallistui Oseanian maanosaliitosta (OFC) 11 joukkuetta, jotka kilpailivat 0,5 paikasta Brasiliassa pelattavaan lopputurnaukseen. Karsinnat alkoivat 22. marraskuuta 2011 ja päättyivät Oseanian osalta 20. marraskuuta 2013. Karsintojen voittaja pelasi jatkokarsinnan neljännen kanssa, minkä voittaja eteni Brasiliassa pelattavaan lopputurnaukseen.


text: OFC:n karsinnat jaettiin kolmeen osaan. Ensimmäiseen osaan osallistuivat Oseanian alueen neljä huonoiten FIFA-rankingissa sijoitettua joukkuetta. Joukkueet pelasivat lohkomuotoisen turnauksen Apiassa, Samoalla. Lohkon voittaja pääsi toiselle kierrokselle, johon seitsemän parhaiten rankattua joukkuetta pääsivät suoraan. Toinen kierros oli myös samalla Oseanian mestaruusturnaus. Toisen kierroksen joukkueet jaettiin kahteen arvontalohkoon FIFA-rankingin perusteella, ja jokaisesta lohkosta arvottiin kaksi joukkuetta kahteen lohkoon. Näiden lohkojen voittajat etenivät kolmannelle kierrokselle. Kolmannella kierroksella pelattiin jälleen yksi lohkomuotoinen sarja, jonka voittaja eteni neljännelle kierrokselle. Neljännellä kierroksella Osenian karsintojen voittaja pelasi neljännen kanssa kaksiosaisen otteluparin, jonka voittaja eteni MM-lopputurnaukseen.


text: FIFA on päättänyt kaikille maanosille yhteisestä tavasta ratkaista sijoitukset joukkueitten kesken:


text: Ensimmäiselle kierrokselle osallistuivat neljä huonoiten FIFA-rankattua maata. Joukkueet pelasivat viisipäiväisen turnauksen, jonka voittaja pääsi toiselle kierrokselle. Kaikki ottelut pelattiin Samoan pääkaupungissa Apiassa.


text: Toiselle kierrokselle osallistuivat loput seitsemän maata ja ensimmäisen kierroksen voittaja. Toinen kierros toimi samalla Oseanian mestaruuskilpailuina eli OFC Nations Cupin lopputurnauksena. Lohkon kaksi parasta joukkuetta etenivät kolmannelle kierrokselle.


text: Uusi-Seelanti selviytyi OFC:n ja CONCACAF:n jatkokarsintaan.


text: Jatkokarsinnassa Oseanian karsintojen voittaja kohtasi Pohjois- ja Keski-Amerikan karsintojen neljänneksi sijoittuneen Meksikon.


text: Meksiko selviytyi MM-lopputurnaukseen.


title: Perehdyttäminen

text: Perehdyttämisellä tarkoitetaan työntekijöiden opastusta työtehtäviin. Perehdyttäminen perustuu lakiin ja säädöksiin uuden henkilön perehdyttämisestä ja työhön ohjauksesta (Työturvallisuuslaki 738/2002).


title: Perehdyttäminen

text: Jokapäiväisen toiminnan kannalta kysymys on lähinnä hyväksi havaituista toimintamalleista ja -tavoista. Yrityksissä ja työyhteisöissä on erilaisia perehdyttämisohjelmia ja -käytäntöjä, joiden tavoitteena on saada uusi tulokas mahdollisimman nopeasti tutuksi talon tavoille ja tuottavaan työhön. Hyvä perehdyttämisvaihe tai -ohjelma auttaa uuden henkilön sisäänpääsyä organisaatioon tai uuteen tehtävään. Hyvä perehdyttäminen auttaa uutta tai yrityksen sisällä siirtynyttä henkilöä saavuttamaan nopeammin sellaisen osaamistason ja tehokkuuden, joka hyödyttää sekä häntä yksilönä että koko yritystä.


title: Perehdyttäminen

text: Osaaminen voidaan määritellä usealla eri tavalla. Usein käsitteeseen liitetään tietäminen, ymmärtäminen, soveltaminen, analysoiminen. Lisäksi opittua asiaa pitäisi pystyä arvioimaan sekä yhdistämään jo aiemmin opittuun. Osaamisen siirtäminen ja välittäminen muille muodostavat yhden haasteen uusien henkilöiden perehdyttämiselle erityisesti asiantuntijatehtävissä toimiville. Käytännön yrityselämässä uusien henkilöiden perehdyttämiseen liitetään hyvinkin erilaisia asioita erilaisilla painotuksilla yrityksistä ja toimialoista riippuen. Nykyään yhä suurempi osa yritysten toiminnasta on asiantuntijatyötä, mikä lisää tarvetta entistä laajempaan tietojen siirtoon ja viestintään. Uuden työhön tulijan kannalta vuorovaikutus ja sen eri muodot ovat erittäin merkityksellisiä urakehityksessä. Yhteisinä nykyorganisaatioiden avainvoimina nousevat esille tehokkuus ja reagointinopeus.


title: Perehdyttäminen

text: Asiantuntijatehtävät sisältävät sellaista osaamista, jota ei yrityksen ulkopuolelta tulevalla uudella työntekijällä ennestään ole. Perehdyttämisen ja myöhemmin koulutuksen ja opiskelun tarkoituksena on usein opettaa ja valmentaa tulijoita etsimään ja löytämään tietoa. Vaikka uuteen tehtävään tullessaan henkilö on useasti noviisi, niin mm. työtä vaihtavat usein kokeneet ja jo työnsä osaavat ammattilaiset. Perehdyttämisen painopiste on silloin työyhteisöön ja -ympäristöön liittyvissä asioissa varsinaisen työn sisällön lisäksi. Noviisi etenee ekspertiksi minkä tahansa taidon alueella kokemuksen karttuessa usean tason kautta.


title: Perehdyttäminen

text: Erityisesti asiantuntijaorganisaatioille uuden henkilön palkkaaminen merkitsee erityistä panostusta tulevaisuuteen: sen pitäisi luoda mahdollisuuksia vahvistaa organisaation toimintaa ja kehittymistä. Joissakin tilanteissa henkilöä haetaan täyttämään jotakin erityistä osaamisaukkoa, jolloin perehdyttämisen painopiste mitä ilmeisemmin liittyy juuri täytettävään rooliin ja tehtävään. Asiantuntijaorganisaatioissa on kuitenkin viime vuosiin asti usein pyritty palkkaamaan uusia ammattilaisia, joiden roolit muovautuvat vasta työsuhteen jo alettua. Jos perehdyttämisellä taas yritetään ainoastaan sopeuttaa jo asiansa osaava asiantuntija jo olemassa oleviin rooleihin ja tapoihin toimia, ei uudistumismahdollisuutta hyödynnetä ja samalla osaamista jää käyttämättä.


title: Perehdyttäminen

text: Huonosti toteutettu perehdyttäminen saattaa heikentää yrityksen toimintaa. Uusi tulija saattaa aiheuttaa virheiden lisäksi myös viivästyksiä aikatauluissa eikä hänen toimintansa ole yhtä nopeaa kuin rutinoituneemmilla tekijöillä. Asiantuntijoiden perehdyttämisessä painotetaan usein liian yksipuolisesti yrityksen tavoitteita, strategiaa ja visiota. Itse perehdyttämisen tai organisoinnin miettiminen jää sen sijaan vähemmälle. Kuitenkin perehdyttämisen vaikutus perustuu sekä sen sisältöön että siihen toimintatapaan, jolla organisaatioon tuleva henkilö otetaan vastaan. Perehdyttämisen perustavoitteena on auttaa tulijoita muuttumaan mahdollisimman pian yhteisön toimiviksi jäseniksi. Tässä ydintavoitteessa yhtyvät yksilön oppiminen, työn hallinta ja työyhteisöön sosiaalistuminen.


title: Perehdyttäminen

text: Perehdyttämisessä organisaation uudistumiskykyä ja työntekijöiden sitoutumista edistetään tehokkaimmin kiinnittämällä erityistä huomiota kaikissa perehdyttämisen tilanteissa roolien selkiyttämiseen, uuteen työhön tulijaan tutustumiseen sekä yhteistyön rakentamiseen. Perehdyttäminen sisältää välittömien työtehtävien ja arkipäivään liittyvien tavoitteiden lisäksi myös useita laajempia tavoitteita. Juuri yrityksen uudistumiskyky on tärkeämmässä asemassa kuin perinteisessä kapeampialaisessa työnopastuksessa. Asiantuntijatehtävien itsenäisyys ja omatoimisuus korostuvat myös perehdyttämisessä. Henkilön aktiivisuus tiedon etsimisessä hänen tullessaan uuteen työhön nousee korostuneesti esille rinnastettuna perinteisiin tuotantotehtävien työnopastukseen. Aktiivisuudessa on mukana henkilön oma innostus ja panos, joka voi merkitä hänen persoonallista itsensä ’peliin laittamista’.


title: Perehdyttäminen

text:
Yritysten perehdyttämisohjelman on usein laatinut henkilöstöfunktio tai -organisaatio. Asiantuntijaorganisaatioissa siitä on usein tehty prosessi- tai jonkin muun tyyppinen kuvaus, jonka mukaisesti pitäisi toimia. Eroavaisuuksista huolimatta niistä on löydettävissä yhteneväinen runko. Perehdyttämisen sisällön muodostavat seuraavat kohdat:
Perehdyttämisen prosessimallista ovat eriteltävissä seuraavat eri osat:


title: Perehdyttäminen

text: Asiantuntijoiden ja toimihenkilötehtävissä perehdyttämisen historia on varsin nuori, ainoastaan runsaat 20 vuotta. Osittain tämä selittyy mm. tietoalan historian nuoruudella eli alan voimakas kehitys ja voimistuminen on suunnilleen samanaikainen ilmiö. Vasta 1990-luvun alusta lähtien on toimihenkilöiden perehdyttämiseen alettu kiinnittää enemmän huomiota. Organisaatioissa perehdyttäminen ja sen toteutus on kehitelty pääosin yritysten sisällä ja omaan toimintaan sovitettuna. Siksi, vaikka pääpiirteiltään toimintatavat muistuttavat toisiaan, yhteistä mallia tai muotoa ei ole voitu löytää. Toisaalta tieteellistä tutkimusta tai julkaistua materiaaliakaan asiantuntijoiden tai toimihenkilöiden perehdyttämisestä ei ollut paljoakaan löydettävissä.


title: Perehdyttäminen

text: Yrityksissä olevan käsityksen mukaan perehdyttäminen yhdistetään usein mentorointiin ja siihen liittyviin käsitteisiin. Tarkemmin mietittäessä on havaittavissa, että perehdyttäminen liittyy oikeastaan vain mentoroinnin ensimmäiseen eli initiaatiovaiheeseen eli mentorointi-käsite kokonaisuudessaan on paljon jotakin muuta. Perehdyttämiseen liittyviä käsitteitä löytyy enemmän mm. työelämässä tapahtuvasta oppimisesta ja ammatillisesta kasvusta. Perehdyttämisen merkitys ammatillisen kasvun edistäjänä tulee esille myös urakehityksenä ja yksilöllisinä piirteinä mm. kriittisenä reflektiona, henkilön itseohjautuvuutena (itsesäätelynä) ja siihen liittyen persoonallisen ja sosiaalisen identifikaation syntymisenä. Sisäisen yrittäjyyden asenne tuntui olevan suoraan yhteydessä yksilöiden asiantuntiojaperehdyttämisen onnistumiseen. Toimiva perehdyttämisen prosessi, kannustava sisäänajo, tulijan oma osaaminen ja hyvin toimiva verkosto vaikuttavat oleellisesti perehdyttämisen onnistumiseen ja tavoitteiden saavuttamiseen. Sosiaalinen identifikaatio ja uuden tulijan kehitys tuottavaksi tiimin jäseneksi ja yrityksen arvot ja toimintatavat omaksuneeksi tekijäksi näyttää toteutuvan parhaiten juuri niissä tapauksissa, joissa hyvin toimivan perehdyttämisen periaatteita on sovellettu. Asiantuntijan oma aktiivisuus, omatoimivuus (sisäinen yrittäjyys) ja osaaminen syvenee ja ammatillinen kasvu ja minäkuva sekä oman arvon tunne tukevat syvenevää toimintaa yrityksen täysivaltaisena jäsenenä.


title: Jääpallon SM-kilpailu 1908

text: Suomen ensimmäinen jääpallomestaruus ratkaistiin talvella 1908, jolloin kilpailuun osallistui neljä joukkuetta. Kyseessä olivat myös ensimmäiset minkään joukkuepallopelin mestaruuskilpailut Suomessa. Suomen mestaruuskilpailujen järjestämistä varten perustettiin Suomen Palloliitto organisoimaan kilpailuja maan jää- ja jalkapallomestaruudesta. Jääpallo tunnettiin vielä tuohon aikaan nimellä "hockey".


title: Jääpallon SM-kilpailu 1908

text: Alkuaikona kilpailuihin osallistui joukkueita vain Helsingistä ja Viipurista. Ensimmäisiin SM-kilpailuihin osallistui kolme helsinkiläisjoukkuetta: PUS, IFK ja Unitas, sekä viipurilainen Viborgs Hockeyklubb. Ensimmäisen mestaruuden ratkaisemiseen riitti kolme ottelua. Helsingissä PUS voitti Unitaksen 6-0 ja eteni loppuotteluun, Viipurissa pelatussa ottelussa HIFK voitti Viborgs Hockeyklubbin maalein 1-4. Kaikkien aikojen ensimmäinen SM-finaali pelattiin Helsingin Pohjoissataman luistinradalla. Polyteknikkojen Urheiluseura voitti ottelussa Helsingin IFK:n maalein 8-3. HIFK johti ottelua jo 3-1, mutta lopulta PUS eteni ensimmäiseksi jääpallomestariksi.


title: Clemente Faccani

text: Clemente Faccani (19. lokakuuta 1920 – 15. syyskuuta 2011) oli italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi 10. huhtikuuta 1943 ja nimitettiin Serran titulaariarkkipiispaksi sekä apostoliseksi pro-nuntiukseksi Keniaan 27. kesäkuuta 1983. Piispaksi vihkiminen seurasi 3. syyskuuta. Pääkonsekraattorina toimi Agostino Casaroli, jota avustivat Achille Silvestrini ja Duraisamy Simon Lourdusamy.


title: Clemente Faccani

text: Faccani toimi apostolisena pro-nuntiuksena Keniaan, kunnes jäi eläkkeelle 9. maaliskuuta 1996. Lisäksi hän toimi apostolisena pro-nuntiuksena Seychelleille saatuaan nimityksen 7. helmikuuta 1985; tästä tehtävästä hän erosi kuitenkin jo 14. toukokuuta 1994.


title: Empires & Allies

text: Empires & Allies oli Facebookissa pelattava strategiapeli. Peli julkaistiin kesäkuussa 2011 ja sen kehitti yhdysvaltalainen Zynga. "Empire & Allies" oli ilmainen, mutta pelaajat pystyivät ostamaan rahalla lisäominaisuuksia. Peli suljettiin 17. kesäkuuta 2013.


title: Martin Kivuva Musonde

text: Martin Kivuva Musonde (s. 10. helmikuuta 1952) on kenialainen roomalaiskatolinen piispa. Hänet vihittiin papiksi Mombasan hiippakuntaan 9. joulukuuta 1978 ja nimitettiin Machakosin hiippakunnan piispaksi 15. maaliskuuta 2003. Piispaksi vihkiminen seurasi 3. kesäkuuta. Pääkonsekraattorina toimi Raphael S. Ndingi Mwana'a Nzeki, jota avustivat John Njenga ja Nicodemus Kirima.


title: Nicodemus Kirima

text: Nicodemus Kirima (3. maaliskuuta 1936 – 27. marraskuuta 2007) oli kenialainen roomalaiskatolinen arkkipiispa. Hänet vihittiin papiksi Nyerin hiippakuntaan 22. joulukuuta 1962 ja nimitettiin Mombasan hiippakunnan piispaksi 27. helmikuuta 1978. Piispaksi vihkiminen seurasi 14. toukokuuta. Pääkonsekraattorina toimi Maurice Michael Otunga, jota avustivat Agostino Cacciavillan ja John Njenga.


title: Nicodemus Kirima

text: 12. maaliskuuta 1988 Kirima sai nimityksen Nyerin piispaksi. 21. toukokuuta 1990 Nyeri korotettiin arkkihiippakunnaksi ja Kirima nimitettiin arkkipiispaksi. Hän sai munuaisensiirron vuonna 2002, kun hänen veljensä luovutti häntä varten elimensä. Arkkipiispan terveydentila oli hyvä, kunnes hänelle vuonna 2006 kehittyi munuaisen vajaatoiminta. Hän kuoli 71-vuotiaana virassa.


title: Falcon Studios

text: Falcon Studios on yhdysvaltalainen elokuvayhtiö, jonka pääkonttori on San Franciscossa Kaliforniassa. Yhtiön perusti Chuck Holmes vuonna 1971.


title: Klikkaa mua

text: Klikkaa mua on Johanna Vuoksenmaan ohjaama suomalainen MTV3-kanavan esittämä draamasarja, jonka ensimmäinen tuotantokausi esitettiin syys–joulukuussa 2011 ja toinen tuotantokausi maalis–kesäkuussa 2014. Sarjan aiheena on eronneiden ja yksinelävien parin etsintä internetin avulla.


title: Klikkaa mua

text: MTV3 vahvisti 9. elokuuta 2012 sarjan jatkuvan toiselle tuotantokaudella. Uuden kauden kuvaukset alkoivat maaliskuussa 2013 ja kauden esittäminen alkoi televisiosta 13. maaliskuuta 2014.


title: Klikkaa mua

text: Sarjan ensimmäinen tuotantokausi julkaistiin DVD:llä 2. helmikuuta 2012. Toinen kausi julkaistiin DVD:llä 12. marraskuuta 2014.


title: Klikkaa mua

text: Sarjan päähenkilö on nelikymppinen Ella, jolla on yhteensä kolme lasta kahden eri miehen kanssa. Ella on työssään sisustussuunnittelijana ja juontajana "Suuntana koti" -televisiosarjassa niin kiireinen, ettei ehdi tutustua saati ihastua uusiin ihmisiin. Hän päättää ystävänsä kehotuksesta luoda oman nettideittailuprofiilin "Click Me" -palveluun ja tutustuu sitä kautta mitä erilaisimpiin miehiin.


title: Klikkaa mua

text: Sarjassa seurataan myös Ellan ystävien lastentarhaopettaja Tiian ja maanmittauslaitokselle työskentelevän Inarin elämää. Toisella tuotantokaudella seurattiin paljon myös Ellan hyvän ystävän ja alivuokralaisen Eeron tutustumista "Click Me"-palvelun kautta erilaisiin naisiin.


title: Paul Cremona

text: Paul Cremona (s. 25. tammikuuta 1946 Valletta) on maltalainen dominikaaneihin kuuluva roomalaiskatolinen arkkipiispa. Hänet vihki papiksi Michael Gonzi 22. maaliskuuta 1969, ja hänet nimitettiin Maltan arkkihiippakunnan arkkipiispaksi 2. joulukuuta 2006. Piispaksi vihkiminen seurasi 26. tammikuuta 2007. Pääkonsekraattorina toimi Joseph Mercieca, jota avustivat Félix del Blanco Prieto ja George Anthony Frendo.


title: Paul Cremona

text: Cremona valmistui teologian tohtoriksi vuonna 1973 Pyhän Tuomas Akvinolaisen paavillisessa yliopistossa Roomassa. Hän toimi vuosina 1974–1980 ja jälleen kaksi kautta 1997–2003 priorina luostarissa Rabatissa. Vuonna 1981 hänet valittiin dominikaanien Maltan-provinssin provinsiaaliksi, jona hän toimi kaksi nelivuotista kautta. Hän on julkaissut lukuisia teologisia ja hengellisiä kirjoja.


title: Joseph Spiteri

text: Joseph Spiteri (s. 20. toukokuuta 1959 Sliema) on maltalainen roomalaiskatolinen arkkipiispa ja Pyhän istuimen diplomaatti. Hänet vihki papiksi Maltan arkkihiippakuntaan Joseph Mercieca 29. kesäkuuta 1984. Hänet nimitettiin 21. helmikuuta 2009 Sertan titulaariarkkipiispaksi ja apostoliseksi nuntiukseksi Sri Lankaan. Piispaksi vihkiminen seurasi 24. toukokuuta. Pääkonsekraattorina toimi Tarcisio Bertone, jota avustivat Paul Cremona ja Joseph Mercieca.


title: Annetto Depasquale

text: Annetto Depasquale (28. kesäkuuta 1938 Qormi – 29. marraskuuta 2011) oli maltalainen roomalaiskatolinen piispa. Hänet vihittiin papiksi Maltan arkkihiippakuntaan 17. huhtikuuta 1962 ja nimitettiin vihkipiispaksi sekä Aradin titulaaripiispaksi 16. marraskuuta 1998. Piispaksi vihkiminen seurasi 2. tammikuuta 1999. Pääkonsekraattorina toimi Joseph Mercieca, jota avustivat Nikol Joseph Cauchi ja Luigi Gatti.


title: Mauro Caruana

text: Mauro Caruana (16. marraskuuta 1867 – 17. joulukuuta 1943) oli maltalainen roomalaiskatolinen arkkipiispa. Hänet vihittiin benediktiinien papiksi 14. maaliskuuta 1891 ja nimitettiin Maltan hiippakunnan piispaksi 22. tammikuuta 1915. Hänet konsekroi Rafael Merry del Val y Zulueta 10. helmikuuta, ja hänet asetettiin virkaansa 25. helmikuuta.


title: Mauro Caruana

text: Caruana sai 29. maaliskuuta 1928 arkkipiispan henkilökohtaisen tittelin. Hän johti hiippakuntaansa kuolemaansa saakka.


title: Doug Risebrough

text: Douglas John Risebrough (s. 29. tammikuuta 1954 Ontario, Kanada) on entinen jääkiekkopelaaja, valmentaja ja manageri NHL:ssä. Hän pelasi NHL:ssä Montreal Canadiensissa ja Calgary Flamesissa.


title: Doug Risebrough

text: 2010-luvulla Risebrough on työskennellyt New York Rangersin kykyjenetsijänä.


title: Chuck Fletcher

text: Chuck Fletcher (s. 29. huhtikuuta 1967) on vuodesta 2009 lähtien toiminut Minnesota Wildin managerina. Sitä ennen hän toimi apulaismanagerina Florida Panthersissa vuosina 1993–2002, Mighty Ducks of Anaheimissa vuosina 2002–2006 ja Pittsburgh Penguinsissa vuosina 2006–2009.


title: Chuck Fletcher

text: Hänen isänsä on jääkiekkovaikuttaja Cliff Fletcher.


title: Golda Apache

text: Golda Apache (s. 1997) on suomalainen shetlanninponiori. Se on Suomen kaikkien aikojen menestynein raviponi.


title: Golda Apache

text: Golda Apachea valmensivat ja ohjastivat Juha, Liisa ja Sanni Ihamuotila. Se lopetti kilpailu-uransa lokakuussa 2011. Golda Apache on kantakirjattu siitosori, ja sillä on yli 100 varsaa.


title: Golda Apache

text: Godla Apache saavutti ensimmäisenä A-kategorian (säkäkorkeus alle 107 cm) ponina maailmassa alle kahden minuutin kilometriajan. Ennätysjuoksu tapahtui Oulun Äimäraution raviradalla vuonna 2007. Golda Apachen ravasi kilpailussa ajan 1.59,3 autolähetyksellä 1 100 metrin matkalla.


title: Golda Apache

text: Golda Apache voitti A-kategorian ponien suomenmestaruuden seitsemän kertaa sekä monté-suomenmestaruuden viidesti. Ponien kuningastittelin se saavutti Ponikuninkuusraveissa 2005, 2006, 2007 ja 2011. Lisäksi se voitti Tukholman Elitloppet-raveissa kilpaillun ponien Mini-Elitloppetin vuosina 2009 ja 2010.


title: Busan–Gimhae-pikaraitiotie

text: Busan–Gimhae-pikaraitiotie on pikaraitiotiejärjestelmä Busanin ja Gimhaen kaupunkien välillä Etelä-Koreassa. Järjestelmä kattaa 21 asemaa yhdellä linjalla, jonka pituus on noin 24 kilometriä. Pikaraitiotie avattiin 9. syyskuuta 2011. Rakentaminen aloitettiin vuonna 2006. Pikaraitiotie yhdistää Gimhaen kaupungin keskustan, Gimhaen kansainvälisen lentoaseman ja Busanin metroverkoston toisiinsa.


title: Jääpallon SM-sarja 1948

text: Jääpallon Suomen Palloliiton mestaruudesta 1948 pelasi 20 joukkuetta jaettuna kahteen lohkoon aiemman neljän lohkon sijasta. Aiemmasta poiketen ei pelattu välieriä, vaan lohkovoittajat selviytyivät loppuotteluun ja toiseksi sijoittuneet pelasivat pronssiottelun. Suomen mestaruus ratkaisiin liittojen Palloliitto-Työväen Urheiluliitto mestareiden välisessä loppuottelussa.


title: Jääpallon SM-sarja 1948

text: Itälohkon voitti Warkauden Pallo -35 rasitteenaan tasapelit HJK:n ja HIFK:n kanssa. Lohkon kärkikamppailussa se kukisti uudenvuoden päivänä Lappeenrannan Urheilu-Miehet maalein 4-1. Oulun Palloseura oli länsilohkon paras, vaikka hävisikin Hukille 0-7. Hukat menetti finaalipaikkansa viimeisillä kierroksilla kun joukkue hävisi Seinäjoen Palloseuralle 4-5 ja pelasi Rauman Iirojen kanssa tasan.


title: Jääpallon SM-sarja 1948

text: SPL:n finaali pelattiin Varkaudessa Joutenlahden jäällä WP-35:n ja OPS:n välillä. Ottelun voitti WP-35 maalein 2-0, mestaruus oli WP-35:n neljäs perättäinen ja kaikkiaan viides, mikä teki seurasta 1940-luvun menestyneimmän jääpalloseuran. WP-35 voitti vielä TUL:n mestarin Turun Pyrkivän liittojen välisessä mestaruusottelussa maalein 6-0. Lappeenrannassa pelatussa pronssiottelussa LUM voitti Hukat niukasti 4-3. Lappeenrantalaisseuroille mitali oli kaikkien aikojen ensimmäinen jääpallon SM-sarjamitali, viipurilaistaustainen helsinkiläisseura Hukat jäi edelleen mitaleitta. Mitalipeleihin seura ei enää kauden 1948 jälkeen päässyt.


title: Jääpallon SM-sarja 1948

text: Molempien lohkojen neljä viimeistä putosi Suomensarjaan, ja tilalle nousi sarjan supistamisen myötä neljä joukkuetta. Pudonneiden joukossa olivat muun muassa entiset suurseurat Viipurin Sudet ja Helsingin Jalkapalloklubi.


title: Jääpallon SM-sarja 1948

text: Sarjaan nousivat Kissalan Pojat, Oulun Pallo-Pojat, Vaajakosken Pallo ja Viipurin Reipas. Joukkuemäärä supistettiin 16:een, joten kahdeksan joukkuetta putosi sarjasta.


title: Jääpallon SM-sarja 1949

text: Jääpallon Suomen Palloliiton mestaruudesta 1948–1949 pelasi 16 joukkuetta jaettuna kahteen lohkoon. Lohkovoittajat selviytyivät loppuotteluun ja toiseksi sijoittuneet pronssiotteluun. Suomen mestaruus ratkaisiin liittojen Palloliitto-Työväen Urheiluliitto mestareiden välisessä loppuottelussa.


title: Jääpallon SM-sarja 1949

text: Kausi 1948–49 on toistaiseksi ainoa kun sarjassa on pelannut kaksi joukkuetta Tampereelta. Ilves-Kissojen lisäksi sarjaan oli noussut sen sisarseura Kissalan Pojat. Myös OPS:n sisarseura OPP oli noussut sarjaan, jolloin Oulusta oli mukana kolme joukkuetta. Ensikertalaisia SM-sarjassa olivat myös Viipurin Reipas Lahdesta ja Vaajakoskelainen VaPa.


title: Jääpallon SM-sarja 1949

text: Itälohkon voitti Lappeenrannan Urheilu-Miehet ainoana rasitteenaan 3–3-tasapeli Warkauden Pallo -35:n kanssa. Vasa IFK oli länsilohkon paras. Loppuottelu pelattiin lohkovoittajien LUM:n ja VIFK:n välillä, missä LUM oli parempi maalein 4–2. Mestaruus oli Lappeenrantalaisseurojen ensimmäinen. Myös Vaasalaiset saivat ensimmäisen mitalinsa.


title: Jääpallon SM-sarja 1949

text:
Helsingin Stadionilla 27. helmikuuta.
K-Pojat, OPP, JoPS ja VaPa putosivat sarjasta. Tilalle nousivat Helsingin Jalkapalloklubi, Helsingin Palloseura, Pargas IF ja Varkauden Pallo-Pojat


title: Jääpallon SM-sarja 1949

text: LUM:n mestarijoukkue: Martti Saure, Toivo Kokkonen, Juhani Halme, Arvo Raitavuo, Veikko Partanen, Niilo Immonen, Pentti Kekola, Aarne Airaksinen, Pentti Vartiainen, Matti Serenius, Erkki Kylliäinen, Erkki Vartiainen, manageri Veijo Pulli.


title: Zacchaeus Okoth

text: Zacchaeus Okoth (s. 5. heinäkuuta 1942) on kenialainen roomalaiskatolinen arkkipiispa. Hänet vihittiin papiksi Kisumun hiippakuntaan 14. marraskuuta 1968 ja nimitettiin sen piispaksi 27. helmikuuta 1978. Piispaksi vihkiminen seurasi 30. huhtikuuta. Pääkonsekraattorina toimi Maurice Michael Otunga, jota avustivat Agostino Cacciavillan ja Philip Sulumeti.


title: Zacchaeus Okoth

text: Kisumu korotettiin arkkihiippakunnaksi 21. toukokuuta 1990, jolloin Okoth nimitettiin sen arkkipiispaksi.


title: Jääpallon SM-sarja 1950

text: Jääpallon Suomen Palloliiton mestaruudesta 1950 pelasi 16 joukkuetta jaettuna kahteen lohkoon. Suomen mestaruus ratkaisiin liittojen Palloliitto ja Työväen Urheiluliitto mestareiden välisessä loppuottelussa.


title: Jääpallon SM-sarja 1950

text: Itälohkon voitti Warkauden Pallo -35 ainoana rasitteenaan tasapeli Akilleen kanssa. Oulun Palloseura oli länsilohkon paras.


title: Jääpallon SM-sarja 1950

text:
19.helmikuuta 1950 Helsinki
Lohkojen kaksi viimeistä putosivat Suomensarjaan. Tilalle nousivat Käpylän Urheilu-Veikot, Mikkelin Palloilijat, Oulun Pallo-Pojat ja Rosenlewin Urheilijat -38.


title: Jääpallon SM-sarja 1950

text: Viipurilaistaustainen seura Helsingin Hukat päätti lopettaa toimintansa jää- ja jalkapallossa kauden jälkeen. Hukat sulautettiin toiseen evakkoseuraan Susiin. Suomen Palloliitto hyväksyi seurojen yhdistymisen, mutta päätti kuitenkin että SM-sarjapaikasta tuli järjestää urheilullisten syiden takia karsintaottelut ennen seuraavaa kautta Suomensarjan lohkokakkosten kesken. Sudet voitti karsinnan ja sai SM-sarjapaikan kaudelle 1950-51.


title: Jääpallon SM-sarja 1950

text: Lappeenrannan Urheilu-Miesten jääpallotoiminta siirtyi kauden jälkeen Veiterälle.


title: Philip Sulumeti

text: Philip Sulumeti (s. 15. elokuuta 1937) on kenialainen roomalaiskatolinen piispa. Hänet vihki papiksi Kisumun hiippakuntaan paavi Paavali VI 6. tammikuuta 1966. Hän sai 28. toukokuuta 1972 nimityksen Kisumun vihkipiispaksi ja Urcin titulaaripiispaksi. Piispaksi vihkiminen seurasi 20. elokuuta. Pääkonsekraattorina toimi Laurean Rugambwa, jota avustivat Maurice Michael Otunga ja Joannes de Reeper.


title: Philip Sulumeti

text: Sulumeti sai 9. joulukuuta 1976 nimityksen Kisumun ja 28. helmikuuta 1978 Kakamegan hiippakunnan piispaksi.


title: Jääpallon SM-sarja 1951

text: Jääpallon Suomen Palloliiton mestaruudesta 1951 pelasi 16 joukkuetta jaettuna kahteen lohkoon. Lohkovoittajat pääsivät loppuotteluun ja toiseksi sijoittuneet pronssiotteluun. Lohkojen kaksi viimeistä putosivat Suomensarjaan. Suomen mestaruus ratkaisiin liittojen Palloliitto ja Työväen Urheiluliitto mestareiden välisessä loppuottelussa.


title: Jääpallon SM-sarja 1951

text: Uusina joukkueina sarjassa pelasivat Suomensarjasta nousseet KUV Helsingistä, MP Mikkelistä, OPP Oulusta ja RU-38 Porista. Lisäksi LUM:sta eronneet jääpalloilijat perustivat uuden seuran Lappeenrannan Veiterän, joka peri LUM:n sarjapaikan.


title: Jääpallon SM-sarja 1951

text: Ennen sarjan alkua järjestettiin myös karsinta yhdestä mestaruussarjapaikasta, kun Helsinkiläinen viipurin evakkoseura Hukat yhdistyi toisen viipurilaistaustaisen seuran Susien kanssa. Karsinnat: Joensuun Maila-Pojat-Sudet 2-4, Vaasan Pallo-Pojat-Porin Kärpät 4-4, Porin Kärpät-Vaasan Pallo-Pojat 1-4, Sudet-Vaasan Pallo-Pojat 5-2. Paikan mestaruussarjassa sai näin Helsinkiin kotiutunut viipurilaisseura Sudet.


title: Jääpallon SM-sarja 1951

text: Tasaisessa länsilohkossa oli sarjan päättyessä kolme joukkuetta tasapisteissä. Maalieron turvin suurin ennakkosuosikki OPS selviytyi loppuotteluun ja sen paikallisvastustaja OLS jäi pronssiotteluun. Tampereen Ilves-Kissat jäi jälleen mitalipelien ulkopuolelle. Itälohkossa vasta perustettu Veiterä selviytyi lohkovoittajaksi. Se voitti kakkoseksi sijoittuneen WP-35:n 7-0. Ainoan tappion Veiterä kärsi viimeisellä kierroksella YVPS:lle.


title: Jääpallon SM-sarja 1951

text: Pronssiottelussa WP-35 voitti OLS:n 4-1. OLS:n ensimmäinen jääpallomitali jäi yhä saamatta. Loppuottelussa Helsingissä Veiterä voitti OPS:n maalein 2-0. Veiterä oli perustettu vasta runsaat kolme kuukautta aiemmin, ja seura voitti heti ensimmäisenä kautenaan mestaruuden.


title: Jääpallon SM-sarja 1951

text:
5.maaliskuuta 1951 Helsinki
Veiterän joukkue 1950-1951: Sakari Ellonen (mv), Jorma Taskinen (mv), Pentti Kekola, Pentti Immonen, Arvo Raitavuo, Pentti Vartiainen, Veikko Partanen, Matti Serenius, Matti Airaksinen, Martti Hyvönen, Toivo Kokkonen, Juhani Halme, Hannu Airaksinen, Aarre Airaksinen, Niilo Immonen Taustajoukot: huoltaja: Heikki Sistonen, Puheenjohtaja, huoltaja: Yrjö Kainlauri


title: Jääpallon SM-sarja 1951

text: Sijoitukset on määritelty sijasta 5 eteenpäin sarjapisteiden ja tarvittaessa maalieron perusteella riippumatta joukkueiden sijoituksesta lohkossaan. Lohkojen kaksi viimeistä kuitenkin putosi sarjasta. Sarjaan nousivat Helsingin Jalkapalloklubi, Joensuun Maila-Pojat, Kouvolan Urheilijain Palloilijat ja Porin Kärpät.


title: Joseph Mairura Okemwa

text: Joseph Mairura Okemwa (s. 29. kesäkuuta 1954) on kenialainen roomalaiskatolinen piispa. Hänet vihittiin papiksi Kisiin hiippakuntaan 27. lokakuuta 1987 ja nimitettiin sen piispaksi 19. joulukuuta 1994. Piispaksi vihkiminen seurasi 21. heinäkuuta 1995. Pääkonsekraattorina toimi Maurice Michael Otunga, jota avustivat Zacchaeus Okoth ja John Njue.


title: Dominic Kimengich

text: Dominic Kimengich (s. 23. huhtikuuta 1961) on kenialainen roomalaiskatolinen piispa. Hänet vihittiin papiksi Nakurun hiippakuntaan 14. syyskuuta 1986 ja nimitettiin Lodwarin hiippakunnan vihkipiispaksi sekä Tanaramusan titulaaripiispaksi 20. maaliskuuta 2010. Piispaksi vihkiminen seurasi 22. toukokuuta. Pääkonsekraattorina toimi John Njue, jota avustivat Zacchaeus Okoth ja Patrick Joseph Harrington.


title: Dominic Kimengich

text: 5. maaliskuuta 2011 Kimengich sai nimityksen Lodwarin piispaksi.


title: Tukkutalo Heinonen

text: Tukkutalo Heinonen Oy (puhekielessä Tukkutalo, vuoteen 2007 saakka Kala ja Maatuote) on suomalainen perheyhtiö, jonka toimiala on päivittäiselintarvikkeiden toimitustukkukauppa. Yrityksen toiminta alkoi hedelmien, vihannesten ja tuoreen kalan välityksestä Seinäjoella vuonna 1959. Yhtiö on kehittynyt vuosien saatossa monipuoliseksi HoReCa-sektorin tukkuliikkeeksi, jolla on merkittävä asema maakuntien ruokatoiminnoissa. Yhtiöllä on myös oma tuotemerkki "TALON" sekä "Hedelmäboxi", joka on palvelukonsepti toimistoja ja kokoustiloja varten sekä "Takuulla Läheltä" -lähiruokakonsepti. Tukkutalon tukkutoimipisteet sijaitsevat Seinäjoella ja Jyväskylässä, jossa sijaitsee myös tuotantolaitos.


title: Tukkutalo Heinonen

text: Talon Salaattiateriat (Talon) brändillä valmistetaan ja markkinoidaan Takeaway ja - eines ruokia päivittäistavarakaupoille ja Horeca-sektorille.


title: Tukkutalo Heinonen

text: Tukkutalo on valtakunnallisen Patu-Suomen Palvelutukkurit Oy:n perustajaosakas. Patu-Palvelutukkurit on suurkeittiöitä palveleva tukkukauppaketju. Palvelutukkureita pidetään yhtenä viidestä valtakunnallisesta päätukusta.


title: Tukkutalo Heinonen

text: Yhtiön toiminnot on sertifioitu ISO 9001 -laatustandardilla vuonna 2011. Tukkutalo valittiin Kauppalehden vuoden 2004 Maakunnan menestyjäksi. Yhtiölle valmistui vuonna 2009 uusi HoReCa- varasto- ja logistiikkaterminaali Seinäjoelle.


title: Rabih al-Zubayr Ibn Fadl Allah

text: Rabih al-Zubayr Ibn Fadl Allah (1845–22. huhtikuuta 1900) oli Sudanista kotoisin ollut sotapäällikkö, joka vaikutti etenkin Keski-Afrikassa ja Ylä-Niilillä hyökäten alueen valtioiden maille ja orjuuttaen alueiden asukkaita. Hän sai surmansa taistelussa ranskalaisia vastaan huhtikuussa 1900. Rabihia pidetään Afrikassa vaihtelevasti sankarina tai hirmuhallitsijana. Tšadissa hänestä käytetään nimeä "Le Maudit" eli mokoma ja ranskan kielessä "Rabah".


title: Rabih al-Zubayr Ibn Fadl Allah

text: Rabih syntyi vuonna 1845 nykyisen Sudanin alueella Khartumissa huonomaineisessa Salamat al-Bashan kaupunginosassa. Etniseltä taustaltaan hän oli hamaji. Rabih liittyi orjakauppias Zubayr Pasha Rahma Mansurin joukkoihin Bahr al-Ghazalissa ja saavutti mainetta sotataidoillaan ja organisaatiokykyjensä avulla. Hän johti Zubayrin yksityisarmeijaa Darfuriin suuntautuneella sotaretkellä vuodesta 1874 vuoteen 1879, jolloin egyptiläiset vangitsivat Zubayrin, koska tämä oli aloittanut kapinan Egyptiä vastaan vuonna 1878.


title: Rabih al-Zubayr Ibn Fadl Allah

text: Rabih tuki aluksi Zubayria, mutta tämän jouduttua vangituksi hän otti kokonaan komentoonsa Zubayrin jäljelle jääneet joukot ja aseisti nämä kivääreillä, musketeilla ja muutamalla tykillä. Rabih hyökkäsi azandejen alueelle ja perusti sinne johtamansa sulttaanikunnan vuonna 1880. Lännessä hän hyökkäsi Wadain valtion alueelle ja valtasi Dar Kutin ja Dar Rungan vuonna 1883. Hän myi valloitettujen alueiden asukkaita orjiksi ja otti orjia myös omiin sotajoukkoihinsa. Myöhemmin Rabihin joukot kärsivät tappion taistelussa Wadain joukoille, ja vuonna 1884 hän luopui azandejen maiden sulttaanikunnastaan joutuessaan pakenemaan egyptiläisiä joukkoja.


title: Rabih al-Zubayr Ibn Fadl Allah

text: Vuonna 1892 Rabihin johtamat 20 000 soturia valtasivat rikkaan Bagirmin alueen. Edellisenä vuonna yksi hänen sotilaskomentajistaan, Muhammad al-Sanusi, oli surmannut ranskalaisen Paul Crampelin johtaman retkikunnan. Välttääkseen uudet yhteenotot ranskalaisten kanssa hän lähti pohjoiseen ja valtasi vuosina 1894–1896 Bornun valtion. Sotaretken alussa hän ei kohdannut juurikaan vastarintaa, mutta sitä kohdattuaan maan pääkaupunki Kukassa hän ryösti kaupungin. Hänestä tuli maan sulttaani ja hallitsi Dikwan kaupungista käsin. Bornun sulttaanina hän jäi viimein aloilleen, vaikkakin laajensi alueitaan länteen Kanon emiraattiin ja Sokoton kalifaattiin. Ilman ranskalaisten myöhempää väliintuloa hän olisi saattanut vallata ne kokonaan.


title: Rabih al-Zubayr Ibn Fadl Allah

text: Ranskalaiset olivat yhteydessä Rabihiin vuoden 1893 jälkeen vasta vuonna 1896, jolloin Émile Gentilin johtama retkikunta oli matkalla Tšadjärvelle, jota ympäröiviä alueita Rabih hallitsi. Keski-Afrikassa oli alkanut liikkua myös brittiläisiä ja saksalaisia retkikuntia, joiden takia ranskalaiset lähettivät myöhemmin vielä muita retkikuntia alueelle. Rabih soti tuolloin fulbeja vastaan, mutta kuultuaan ranskalaisten tulosta hän keskeytti taistelut, ja siirtyi etelään..


title: Rabih al-Zubayr Ibn Fadl Allah

text: Vuonna 1899 Rabihin miehet joutuivat yhteenottoihin ranskalaisten kanssa ja murskasivat saman vuoden heinäkuussa Gentilin johtamien joukkojen etujoukot. Tämä ei kuitenkaan saanut ranskalaisia perääntymään lopullisesti. He yhdistivät voimansa ja aiheuttivat lokakuussa raskaat tappiot Rabihille, joka joutui pakenemaan koilliseen kohti Wadaita.


title: Rabih al-Zubayr Ibn Fadl Allah

text: Seuraavan vuoden alussa Rabih kokosi uuden armeijan tarkoituksenaan iskeä takaisin. Tätä seurannut taistelu käytiin 24. helmikuuta 1900, jolloin ranskalaiset valtasivat majuri François Lamyn johdolla Rabihin tukikohdan Koussérin, jonne Gentil asettui myöhemmin johtamaan aluetta virkamiehenä. Gentil määräsi Lamyn tuhoamaan Rabihin, ja osapuolten välillä käytiin yhteenotto 22. huhtikuuta vuonna 1900. Lamyn joukot hyökkäsivät tuolloin Rabihia vastaan Lakhtassa vähän matkan päässä Koussérista. Ranskalaiset joukot voittivat ja surmasivat Rabihin. Hänen irti leikattu päänsä tuotiin kepin nokassa näytteille Koussériin. Rābiḥin kuoleman jälkeen ranskalaiset surmasivat taisteluissa vielä hänen kolme poikaansa. Rabihin kukistuminen merkitsi ranskalaisille sitä, että he olivat nyt turvanneet molemmat Tšadjärven rannat oman valtansa alle.


title: Indy Lights

text: Firestone Indy Lights on Amerikassa ajettava autourheilusarja, joka on osa IndyCar-tapahtumaa. Sarja perustettiin vuonna 1986 American Racing Series nimellä. Vuosina 1991-2001 sarjan nimi oli Dayton Indy Lights. Vuosina 2002-2009 sarja oli osa IRL-sarjaa. Vuodesta 2010 lähtien sarjan nimeksi on vakiintunut Firestone Indy Lights. Sarjassa kilpailee nykyään 12 tallia ja 35 kuljettajaa.


title: Indy Lights

text: Sarjan mestaruuden ovat voittaneet Fabrizio Barbazza, Didier Theys, Jon Beekhuis, Mike Groff, Paul Tracy, Eric Bachelart, Robbie Buhl, Bryan Herta, Steve Robertson, Greg Moore, David Empringham, Tony Kanaan, Cristiano da Matta, Oriol Servià, Scott Dixon, Townsend Bell, A.J. Foyt IV, Mark Taylor, Thiago Medeiros, Wade Cunningham, Jay Howard, Alex Lloyd, Raphael Matos, J. R. Hildebrand, Jean-Karl Vernay, Josef Newgarden, Tristan Vautier, Sage Karam, Gabby Chaves, Spencer Pigot ja Ed Jones.


title: Tykkivene

text: Tykkivene on laivastojen alustyyppi, joka on suunniteltu kuljettamaan yhtä tai useampaa tykkiä rannikkokohteiden tuhoamiseksi eikä varsinaisiin laivastojen välisiin taisteluihin tai joukkojensiirtoihin.


title: Tykkivene

text: Purjelaivojen aikakaudella tykkivene oli tyypillisesti pienehkö, yhdellä keulaan asennetulla tai parilla kolmella tykillä varustettu alus. Alukset olivat yleensä yksi- tai kaksimastoisia tai jopa vain airoin varustettuja. Alustyypin etuna oli pääsy mataliin vaikeakulkuisiin paikkoihin, ja toisaalta ne oli varustettu jopa 32 naulan tehokkaalla tykillä. Alukset olivat myös nopeita ja helppoja valmistaa.


title: Poliisin painajainen

text: Poliisin painajainen on vuonna 1995 valmistunut television rikoselokuva. Se aloittaa milwaukeelaisesta poliisiperheestä kertovan trilogian, jonka keskeisimmässä osassa on Charles Bronson.


title: Poliisin painajainen

text: Paul Fein haluaa viettää syntymäpäivänsä perheen kesken. Hän kutsuu juhliin myös nuorimman, etäisen ja kapinoivan tyttärensä Jackien Kaliforniasta. Jackie lähtee yöllä kaupungille juomaan ja päätyy viettämään yön miljonääri Adam Novaceckin kanssa. Aamulla Jackien herätessä Novaceck makaa kuolleena päähän ammuttuna. Jackie on pääepäilty mutta Paul on varma tyttärensä syyttömyydestä. Hän alkaa etsiä oikeaa tappajaa ja päätyy kontaktinsa kautta erään palkkamurhaajan jäljille mutta Paulin poika Ben haavoittuu takaa-ajossa vakavasti. Hän jää henkiin mutta Paul saa uutta vihiä murhan tilaajasta; selviää, että se on todennäköisesti rouva Novaceck. Uhrilla oli kuitenkin kaksi vaimoa, ja Paulin on selvitettävä, kumpi heistä on syyllinen.


title: Rževski protiv Napoleona

text: Rževski protiv Napoleona () on vuonna 2012 ensi-iltansa saanut venäläinen komediaelokuva. Elokuvan pääosissa nähdään Pavel Derevjanko, Volodymyr Zelensky, Svetlana Hodtšenkova, Mihal Jefremov, Marat Bašarov ja Evhen Koševoy. Jean-Claude Van Damme esittää itseään cameo-roolissa.Jean Claude Van Damme: Behind Closed Doors Episode 1 (2/3). Elokuvan on ohjannut Marius Balchunas.


title: Pesäpallon vuoden pelinjohtaja

text: Pesäpallon vuoden pelinjohtaja valittiin ensimmäisen kerran vuonna 1984, ja vuodesta 1986 lähtien tunnustus on jaettu joka vuosi.


title: Katajanpihlajaruoste

text: Katajanpihlajaruoste ("Gymnosporangium cornutum") on ruostesieniin kuuluva itiöemää tekemätön sieni. Suomesta tunnetaan myös orapihlajaa ja omenaa väli-isäntänään pitäviä katajanruosteita.


title: Katajanpihlajaruoste

text: Laji siirtyy katajasta pihlajaan ja takaisin eri vaiheissaan. Katajassa sillä on talvi-itiöitä sekä kesäitiöitä. Pihlajassa sillä on kuromapulloja sekä helmi-itiöitä. Yleisesti ottaen isäntäkasvit selviytyvät hyvin näistä sienistä. Pihlajalle se aiheuttaa yleensä lehtiin erilaisia vaurioita, joista helmi-itiö on piikikkäänä helpohko tunnistaa. Kataja voi kellastua huomattavastikin, mutta harvoin tappaa kasvia.


title: Alfred Kipkoech Arap Rotich

text: Alfred Kipkoech Arap Rotich (s. 27. heinäkuuta 1957) on kenialainen roomalaiskatolinen piispa. Hänet vihittiin papiksi Nakurun hiippakuntaan 18. marraskuuta 1983 ja nimitettiin Nairobin arkkihiippakunnan vihkipiispaksi sekä Iulium Carnicumin titulaaripiispaksi 9. maaliskuuta 1996. Piispaksi vihkiminen seurasi 3. heinäkuuta. Pääkonsekraattorina toimi Maurice Michael Otunga, jota avustivat Zacchaeus Okoth ja Raphael S. Ndingi Mwana'a Nzeki.


title: Alfred Kipkoech Arap Rotich

text: 29. elokuuta 1997 Kipkoech Arap Rotich sai nimityksen Kenian sotilaspiispaksi.


title: James Maria Wainaina Kungu

text: James Maria Wainaina Kungu (s. 23. joulukuuta 1956) on kenialainen roomalaiskatolinen piispa. Hänet vihittiin papiksi Nyerin hiippakuntaan 13. joulukuuta 1984 ja siirrettiin Nyahururun hiippakuntaan 5. joulukuuta 2002. Hän sai 4. huhtikuuta 2009 nimityksen Murangan hiippakunnan piispaksi. Piispaksi vihkiminen seurasi 27. kesäkuuta. Pääkonsekraattorina toimi John Njue, jota avustivat Peter J. Kairo ja Luigi Paiaro.


title: Luigi Paiaro

text: Luigi Paiaro (s. 8. syyskuuta 1934) on italialainen roomalaiskatolinen piispa. Hänet vihittiin papiksi Padovan hiippakuntaan 12. heinäkuuta 1959. Hän sai 4. tammikuuta 2003 nimityksen kenialaisen Nyahururun hiippakunnan piispaksi. Piispaksi vihkiminen seurasi 25. maaliskuuta. Pääkonsekraattorina toimi Nicodemus Kirima, jota avustivat John Njue ja Antonio Mattiazzo.


title: Antonio Mattiazzo

text: Antonio Mattiazzo (s. 20. huhtikuuta 1940) on italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi Padovan hiippakuntaan 5. heinäkuuta 1964, ja hän sai nimityksen Virunumin titulaariarkkipiispaksi 16. marraskuuta 1985. Samalla hänet nimitettiin apostoliseksi nuntiukseksi Norsunluurannikolle sekä apostoliseksi pro-nuntiukseksi Burkina Fasoon ja Nigeriin.


title: Antonio Mattiazzo

text: Mattiazzon konsekroi piispaksi Filippo Franceschin ja Girolamo Bartolomeo Bortignonin avustama Agostino Casaroli 15. joulukuuta 1985. Mattiazzo sai 5. heinäkuuta 1989 nimityksen Padovan hiippakunnan arkkipiispaksi. Kyse on tavallisesta hiippakunnasta, ja arkkipiispa onkin vain henkilökohtainen titteli.


title: Lauren Bowles

text: Lauren Bowles (s. 24. maaliskuuta 1973) on yhdysvaltalainen näyttelijä.


title: Lauren Bowles

text: Lauren Bowles aloitti televisiouransa vuonna 1991 sarjassa "Seinfeld". Hän on esiintynyt sittemmin monissa televisiosarjoissa kuten "Sukuvika", "Amyn lailla" ja "Edessä uusi elämä". Vuosina 2002-2003 hänellä oli rooli sarjassa "Watching Ellie", jonka pääosassa oli hänen sisarpuolensa Julia Louis-Dreyfus. Bowles alkoi näytellä sarjassa "True Blood" vuonna 2010. Hän on esiintynyt elokuvissa "Art School Confidential", "Sekaisin suhteessa" ja "Hall Pass – lupa rellestää".


title: Lauren Bowles

text: Bowles on naimisissa näyttelijä Patrick Fishlerin kanssa. He olivat ystäviä yhdeksän vuotta ennen seurustelun aloittamista. Parilla on vuonna 2009 syntynyt tytär Fia. Näyttelijä Julia Louis-Dreyfus on Bowlesin sisarpuoli äidin puolelta.


title: Urmila Matondkar

text: Urmila Matondkar (s. 4. helmikuuta 1974 Mumbai, Maharashtra) on intialainen näyttelijä. Hän aloitti uransa lapsinäyttelijänä, ja teki ensiesiintymisensä aikuisena malajalaminkielisessä elokuvassa "Chanakyan" (1989). Hänestä tuli suosittu näyttelijä hindinkielisessä elokuvateollisuudessa esiinnyttyään menestyselokuvissa, kuten draamakomediassa "Rangeela" (1995), draamassa "Judaai" (1997) ja rikostrillerissä "Satya" (1998), jotka toivat hänelle Filmfare Awards -ehdokkuuksia. Hän voitti parhaan naisnäyttelijän Filmfare Awards -kriitikkopalkinnon kauhuelokuvasta "Bhoot" (2003). Matondkar on esitetty usein seksisymbolina Intian mediassa.


title: Urmila Matondkar

text: Matondkar avioitui liikemies ja malli Mohsin Akhtar Mirin kanssa 3. maaliskuuta 2016.


title: Telesphore Placidus Toppo

text: Telesphore Placidus Toppo (s. 15. lokakuuta 1939) on intialainen roomalaiskatolinen arkkipiispa ja kardinaali. Hänet vihki papiksi Franz von Streng 3. toukokuuta 1969, ja hänet nimitettiin Dumkan hiippakunnan piispaksi 8. kesäkuuta 1978. Piispaksi vihkiminen seurasi 7. lokakuuta. Pääkonsekraattorina toimi Pius Kerketta, jota avustivat Leo Tigga ja Joseph Robert Rodericks.


title: Telesphore Placidus Toppo

text: Toppo sai 8. marraskuuta 1984 nimityksen Ranchin arkkihiippakunnan koadjuuttoriarkkipiispaksi, ja 7. elokuuta 1985 hänestä tuli sen arkkipiispa. Hänet valittiin kardinaaliksi 21. lokakuuta 2003, jolloin hän sai nimityksen Sacro Cuore di Gesù agonizzante a Vitinian kardinaalipapiksi. Hän osallistui vuoden 2005 konklaaviin.


title: Telesphore Placidus Toppo

text: Toppo suoritti opintonsa Ranchin St. Xavier's Collegessa, Rooman Paavillisessa Urbaniana-yliopistossa (teologian lisensiaatti) ja Ranchin yliopistossa (maisterinarvo historiassa).


title: Pius Kerketta

text: Pius Kerketta (11. maaliskuuta 1910 – 20. toukokuuta 1993) oli intialainen roomalaiskatolinen arkkipiispa. Hänet vihittiin jesuiittojen papiksi 21. marraskuuta 1943 ja nimitettiin Ranchin arkkihiippakunnan arkkipiispaksi 7. maaliskuuta 1961. Piispaksi vihkiminen seurasi 21. toukokuuta. Pääkonsekraattorina toimi Johannes XXIII, jota avustivat Fulton John Sheen ja Edoardo Mason.


title: Pius Kerketta

text: Kerketta osallistui Vatikaanin toiseen kirkolliskokoukseen. Hän jäi eläkkeelle 7. elokuuta 1985.


title: Lumilautailu talviolympialaisissa 2014

text: Lumilautailussa kilpailtiin Sotšin 2014 talviolympialaisissa 6.–22. helmikuuta. Tapahtumia oli kymmenen: miesten sekä naisten lumikouru, slopestyle, lumilautakrossi, parierikoispujottelu ja parisuurpujottelu. Uusia olympialajeja olivat slopestyle ja parierikoispujottelu.


title: Lumilautailu talviolympialaisissa 2014

text: Tapahtumat järjestettiin Roza Hutorin extremepuistossa, jonne mahtui 4000 henkilöä.


title: Lumilautailu talviolympialaisissa 2014

text: Lähde


title: Lumilautailu talviolympialaisissa 2014

text: Finaali 11. helmikuutaFinaali 8. helmikuutaFinaali 18. helmikuuta


title: Lumilautailu talviolympialaisissa 2014

text:
Kilpailu oli tarkoitus käydä 17. helmikuuta, mutta se siirrettiin sankan sumun takia seuraavalle päivälle.
Finaali 22. helmikuutaFinaali 19. helmikuutaFinaali 12. helmikuutaFinaali 9. helmikuutaFinaali 16. helmikuutaFinaali 22. helmikuutaFinaali 19. helmikuuta


title: Piera Martell

text: Piera Martell (s. 2. heinäkuuta 1943 Jona, Sankt Gallen) on sveitsiläinen laulaja, joka tunnetaan osallistumisestaan vuoden 1974 Eurovision laulukilpailuun.


title: Piera Martell

text: Martell edusti Euroviisuissa Sveitsiä laululla ”Mein Ruf nach dir”. Kilpailun voitti ABBA, ja siihen osallistui valmiiksi kansainvälisesti tunnettuja esiintyjiä, kuten Olivia Newton-John, Gigliola Cinquetti ja Mouth & MacNeal; Martell sai laululla vain kolme pistettä. Tämä pistemäärä toi Sveitsille jaetun viimeisen sijan Saksan, Norjan ja Portugalin kanssa.


title: Piera Martell

text: Martell pyrki epäonnistuneesti edustamaan Euroviisuihin vuonna 1976 Saksaa kappaleella ”Ein neuer Tag”, vuonna 1977 Sveitsiä kappaleella ”Aldo Rinaldo” ja vuonna 1978 jälleen Sveitsiä kappaleella ”Hier, Pierre”. Martellin aktiivinen ura musiikkiteollisuudessa jatkui vuoteen 1981 asti.


title: Piera Tizzoni

text: Piera Tizzoni (s. 14. helmikuuta 1940 Torino) on italialainen entinen yleisurheilija. Hän kilpaili vuoden 1960 kesäolympialaisissa Roomassa ja sijoittui naisten 4 x 100 metrin viestijuoksussa viidenneksi Letizia Bertonin, Sandra Valentin ja Giuseppina Leonen kanssa. Tizzoni osallistui myös pituushyppyyn, mutta ei päässyt finaaliin.


title: Anastácio Cahango

text: Anastácio Cahango (s. 3. kesäkuuta 1937) on angolalainen roomalaiskatolinen piispa. Hänet vihittiin kapusiinien papiksi 3. heinäkuuta 1977 ja nimitettiin Luandan arkkihiippakunnan vihkipiispaksi sekä Thignican titulaaripiispaksi 17. tammikuuta 1998. Piispaksi vihkiminen seurasi 3. toukokuuta 1998. Pääkonsekraattorina toimi Alexandre do Nascimento, jota avustivat Aldo Cavalli ja Pedro Luís Guido Scarpa.


title: Vicente Carlos Kiaziku

text: Vicente Carlos Kiaziku (s. 28. kesäkuuta 1957) on angolalainen roomalaiskatolinen piispa. Hän liittyi kapusiineihin 28. syyskuuta 1975 ja sai pappisvihkimyksensä 2. kesäkuuta 1985. Hänet nimitettiin 5. tammikuuta 2009 Mbanza Congon hiippakunnan piispaksi. Piispaksi vihkiminen seurasi 8. maaliskuuta. Pääkonsekraattorina toimi Anastácio Cahango, jota avustivat Giovanni Angelo Becciu ja Filomeno do Nascimento Vieira Dias.


title: Filomeno do Nascimento Vieira Dias

text: Filomeno do Nascimento Vieira Dias (s. 18. huhtikuuta 1958 Luanda) on angolalainen roomalaiskatolinen piispa. Hänet vihittiin papiksi Luandan arkkihiippakuntaan 30. lokakuuta 1983 ja nimitettiin Luandan vihkipiispaksi sekä Flumenpiscensen titulaaripiispaksi 4. lokakuuta 2003. Piispaksi vihkiminen seurasi 11. tammikuuta 2004. Pääkonsekraattorina toimi Alexandre do Nascimento, jota avustivat Giovanni Angelo Becciu ja Damião António Franklin.


title: Filomeno do Nascimento Vieira Dias

text: 11. helmikuuta 2005 do Nascimento Vieira Dias sai nimityksen Cabindan hiippakunnan piispaksi.


title: Eurocup Formula Renault 2.0 -kausi 2005

text: Eurocup Formula Renault 2.0-kausi 2005 oli sarjan 15:s kausi. Kausi alkoi Belgian, Zolderin radalla ja päättyi Italian Monzassa. Sarjan mestaruuden voitti japanilainen Kamui Kobayashi. Toiseksi sijoittui saksalainen Michael Ammermüller ja kolmanneksi Ranskalainen Yann Clairay.


title: Bolšoi-areena

text: Bolšoi-areena () on vuonna 2012 valmistunut monikäyttöareena Sotšin Adlerissa Venäjällä. Sen pääkäyttäjänä toimii KHL-joukkue HK Sotsi. Areenalla järjestettiin vuoden 2014 talviolympialaisten jääkiekko-ottelut yhdessä Šaiba Arenan kanssa. Ennen olympiaturnausta areenalla pelattiin alle 18-vuotiaiden jääkiekon maailmanmestaruuskilpailut.


title: Bolšoi-areena

text: Bolšoi-areenan rakentaminen maksoi noin 130 miljoonaa euroa. Sen katossa on 38 000 led-valoa, joilla areenan ulkopuolesta voi tehdä suuren värinäytön.


title: Dead End Street

text: Dead End Street on Ray Daviesin kirjoittama ja hänen johtamansa brittiläisen The Kinks -yhtyeen esittämä kappale ja single vuodelta 1966. Synkähkö laulu käsittelee taloudellista lamaa ja työttömyyttä. Kappaleesta muodostui yhtyeen yhdeksäs top 10 -hitti Britanniassa – single oli parhaimmillaan sijalla 5. Yhdysvaltain Billboard Hot 100 -listalla kappale pääsi sijalle 73. Kappaletta ei julkaistu millään yhtyeen studioalbumilla.


title: Dead End Street

text: The Kinksin soolokitaristi ja Ray Daviesin pikkuveli Dave Davies on kertonut, että ”Dead End Street” on hänen suosikkejaan Ray Daviesin kirjoittamista kappaleista.


title: Dead End Street

text: Yhtyeen johtohahmo ja pääasiallinen laulunkirjoittaja, solisti-kitaristi Ray Davies teki kappaleen edellissingle ”Sunny Afternoonin” jatkumoksi. Kyseinen kappale oli käsitellyt verotusta,Nyman 2009, s.239. mutta ”Dead End Streetiin” hän sai innoituksen sosialisti-isältään, joka oli käynyt läpi 1920- ja 30-lukujen laman. Davies pyrki sijoittamaan kyseisen laman moderniin asiayhteyteen. Laulun valmistuttua Davies esitti sen tapojensa mukaisesti isälleen, joka piti kappaleen aiheesta.


title: Dead End Street

text: Sävyltään synkähkön kappaleen on katsottu tuoneen esiin niin sanotun Svengaava Lontoo -käsitteen kääntöpuolen – työttömyydessä ja talouskriisissä rypevän työväenluokan.Nyman 2009, s.240.


title: Dead End Street

text: ”Dead End Streetin” ensimmäinen versio äänitettiin 21. lokakuuta 1966. Nauhoituspaikkana toimi levy-yhtiö Pye Recordsin Pye Studiosin studio numero 2 Lontoossa. Lopullinen, singleksi päätynyt versio, äänitettiin saman kuun lopulla. The Kinksin jäsenten lisäksi äänitykseen otettiin mukaan pasunisti, joka legendan mukaan odotti soittovuoroaan paikallisessa pubissa. Studiossa hän oli niin juovuksissa, ettei pystynyt soittamaan kuin yhden oton ennen sammumistaan. Hieman epätarkkaa soittoa on kuitenkin pidetty kappaleen ankeaan tunnelmaan sopivana.


title: Dead End Street

text: Bassokitaraa kappaleen toisessa basso-osassa soitti John Dalton, joka tuurasi auto-onnettomuudessa loukkaantunutta Pete Quaifea. Toisessa osassa bassoa soitti soolokitaristi Dave Davies. Pianoa kappaleessa soittaa vierailevan muusikon ominaisuudessa Nicky Hopkins.


title: Dead End Street

text: Single ”Dead End Street” B-puolenaan ”Big Black Smoke” julkaistiin Britanniassa 18. marraskuuta 1966 ja Yhdysvalloissa saman kuun 30. päivä. Britanniassa kappaleesta muodostui yhtyeen yhdeksäs top 10 -hitti. Se nousi listalle 26. marraskuuta ja saavutti korkeimman sijoituksensa, viides, 31. joulukuuta 1966. Listaviikkoja kertyi kaikkiaan yksitoista. Kappale ylsi top 10:een myös muun muassa Alankomaissa, Uudessa-Seelannissa ja Länsi-Saksassa. Yhdysvalloissa ”Dead End Street” pääsi Billboard Hot 100 -listalla sijalle 73.


title: Dead End Street

text: Yhtye kuvasi huumorimielessä Lontoon Kentish Townissa kappaleeseen promovideon, jossa yhtye esitti hautajaiskulkuetta. BBC kuitenkin hyllytti videon hyvän maun vastaisena. Yhtyeen soolokitaristi Dave Davies on myöhemmin tehnyt tästä johtopäätöksensä, jonka mukaan vallitseva köyhyys kyllä myönnettiin, mutta hautajaiskulkuetta ei saanut näyttää televisiossa. Videossa esiintyi myös yhtyeeseen palannut basisti Pete Quaife. Kyseinen filmi innoitti vuonna 2005 Oasis-yhtyettä kappaleen ”The Importance of Being Idle” musiikkivideossa.


title: Dead End Street

text: ”Dead End Street” on saavuttanut menestystä myös kriitikoiden keskuudessa. New Musical Express valitsi sen vuonna 1976 kaikkien aikojen 72:nneksi parhaaksi singleksi. Kappaleesta äänitetty ensimmäinen versio julkaistiin lopulta vuonna 2008 The Kinksin uraa käsittelevällä "Picture Book" -boksilla.


title: Dead End Street

text: Elliott Smith on äänittänyt ”Dead End Streetista” cover-version. Ray Davies puolestaan duetoi kappaleen Amy Macdonaldin kanssa vuoden 2010 albumilleen "See My Friends". Suomenkielisen version ”Pieleen” äänitti 4. tammikuuta 1967 Kai Hyttinen. Harri Marstio puolestaan levytti kappaleen alkuperäistekstillä vuonna 1982 ilmestyneelle albumilleen "A Date With Mr. Marstio".


title: Dead End Street

text:
A-puoli
B-puoli


title: Killing Loneliness

text: Killing Loneliness on suomalaisen HIM-yhtyeen single levyltä "Dark Light". Kappaleen innoittajana on ollut Brandon Novak. Novak oli kärsinyt heroiiniriippuvaisuudesta ja sanoi syyksi ”Kill the loneliness.” Ville Valo sai idean aiheesta ja sävelsi ja sanoitti kappaleen. Kappaleesta on tehty kaksi musiikkivideota: Yhdysvaltain ja Euroopan versio. Yhdysvaltain versiossa Valo kävelee Kat Von D:n perässä, ja Euroopan versiossa kuvataan tyttöä, jolla on pakkomielle yhtyettä kohtaan.


title: Who’s Adam

text: Who's Adam oli 1990- ja 2000-luvuilla vaikuttanut suomalainen rock-yhtye. Yhtyeen tunnetuimpia kappaleita olivat ”Leave Me Damned” ja ”In Deep Water”.


title: Pyhän Jaakon päivän taistelu

text: Pyhän Jaakon päivän taistelu ( eli North Forelandin taistelu, Kahden päivän taistelu ja Ordfordnessin taistelu) käytiin 4. elokuuta 1666 toisen Englannin-Hollannin sodan aikana.


title: Khairy Shalaby

text: Khairy Shalaby (31. tammikuuta 1938 – 9. syyskuuta 2011) oli egyptiläinen kirjailija. Hän kirjoitti noin 70 teosta, joista kaksikymmentä kaunokirjallisia sekä lisäksi kriittisiä tutkimuksia, historiallisia novelleja, näytelmiä ja novellikokoelmia. Khairya arvostetaan erityisesti romaaneista, jotka kuvaavat "Egyptin katuja".


title: Khairy Shalaby

text: Sahalbylle on myönnetty Naguib Mahfouzin kirjallisuusmitali 2003 teoksesta "The Lodging House". Teos on myös Arabiankielisten kirjailijoiden liiton 105 parhaan 1900-luvun teoksen listalla sijalla 38. Teos "Istasia" oli vuonna 2010 ehdokkaana palkinnon International Prize for Arabic Fiction saajaksi.


title: Sak Noel

text: Sak Noel (oikealta nimeltään Isaac Mahmood Noell, s. 12. huhtikuuta 1983) on katalonialainen elektronisen musiikin artisti ja DJ. Hän nousi vuonna 2011 Euroopassa suureen suosioon kappaleellaan ”Loca People”. Kappale nousi parhaimmillaan Suomen virallisen singlelistan sijalle neljä.


Soinniton bilabiaalinen aspiroitu klusiili on konsonanttiäänne, joka ääntyy muuten samalla tapaa kuin [p], mutta bilabiaalisen sulkeuman avautuessa henkitorvesta ääniraon kautta purkautuva ilmavirta tuottaa nopean, [h]-äännettä muistuttavan "puhkun", jonka voi tuntea, jos äännettä lausuessaan vie kätensä suun eteen. Soinniton bilabiaalinen aspiroitu klusiili on oma äännetyyppinsä, minkä vuoksi sillä on kansainvälisessä foneettisessa aakkostossa oma merkkinsä .


title: Soinniton bilabiaalinen aspiroitu klusiili

text: Soinnitonta bilabiaalista aspiroitua klusiilia määrittävät seuraavat foneettiset parametrit:


text: Soinniton bilabiaalinen aspiroitu klusiili on pulmoninen oraalinen äänne, mikä tarkoittaa sitä, että fonaation tarvitsema ilmavirta saa alkunsa keuhkoista ja purkautuu ulos yksinomaan suun kautta.


text: Suomen kielessä soinniton bilabiaalinen aspiroitu klusiili [pʰ] ei ole käytössä – joitakin satunnaisia, kielisysteemiin kuulumattomia interjektioita lukuun ottamatta (kuten ylenkatsetta ilmaiseva "phöh"-huudahdus). Useassa kielessä [pʰ] on /p/-foneemin allofoni eli kombinatorinen variantti. Esimerkiksi englannin normatiivisessa ääntämyksessä sananalkuinen /p/-foneemi toteutuu aspiraattana: /pɪt/ → [pʰɪt], "pit" 'kuoppa'. On kuitenkin myös kieliä, joissa [p] ja [pʰ] -äänteiden foneettinen ero on distinktiivinen, so. tätä äänne-eroa hyödynnetään merkitysten erottamisessa. Esimerkkejä tällaisista kielistä:


title: Mauno Kurppa

text: Mauno Johannes Kurppa (22. kesäkuuta 1927 Loimaa – 30. tammikuuta 1999 Loimaa) oli suomalainen maanviljelijä, toimitusjohtaja ja 1970-luvun alussa Suomen maaseudun puolueen ja Suomen kansan yhtenäisyyden puolueen kansanedustaja. Kurppa sai teollisuusneuvoksen arvonimen vuonna 1978.


title: Mauno Kurppa

text: Kurpan vanhemmat olivat maanviljelijä Yrjö Kurppa ja Fanny Maria Eskola. Hän kävi kansakoulun ja toimi vuodesta 1954 lähtien "Kurpan Konepaja Ky":n (myöhemmin osakeyhtiö) toimitusjohtajana sekä vuodesta 1958 alkaen maanviljelijänä Loimaan kunnassa. Hän oli myös ruotsalaisen "Ab Scanfinnproductin" johtokunnan jäsen. Kurppa sai teollisuusneuvoksen arvonimen 1978.


title: Mauno Kurppa

text: Mauno Kurppa oli kansanedustajana vuosina 1970–1975 edustaen Turun läänin eteläistä vaalipiiriä. Hän oli Suomen maaseudun puolueen kansanedustajana 7. lokakuuta 1972 saakka. SMP:n eduskuntaryhmä hajosi 8. syyskuuta 1972, jolloin 12 edustajaa poistui eduskuntaryhmän kokouksesta sen jälkeen, kun Veikko Vennamo oli ilmoittanut Mauno Kurpan ja Heikki Kainulaisen tulleen erotetuksi eduskuntaryhmästä puoluehallituksen päätöksellä sekä Lauri Linnan ja Artturi Niemelän tulleen pidätetyksi määräajaksi ryhmän työskentelystä. Uusi eduskuntaryhmä järjestäytyi eduskunnan istuntosalissa omaksi ryhmäkseen 24. lokakuuta 1972. Syksyn aikana Vennamo erotutti nämä henkilöt puolueesta joko puoluehallituksen päätöksellä tai erottamalla sen puolueosaston, johon kyseiset henkilöt kuuluivat. Kurppa toimi sitten Suomen kansan yhtenäisyyden puolueen puheenjohtajana.


title: Mauno Kurppa

text: Kurppa oli Loimaan kunnan kunnanvaltuuston sitoutumattomiin kuuluneena jäsenenä 1973–1996 ja hän kuului myös Teollisuuden keskusliiton pienteollisuuden neuvottelukuntaan.


title: Mauno Kurppa

text: Mauno Kurppa perusti Loimaalle 1954 Kurpan Konepajan, joka valmisti salaojituksessa käytettäviä koneita, maatilakaivureita (traktoriin kiinnitettävä irrotettava kaivinlaite) ja henkilönostimia. Konepajan tuotemerkkejä olivat "Esa", "Masa" ja "Mara". Enimmillään konepajan palveluksessa oli 120 henkilöä. Kurppa myi konepajan vuonna 1997 samana vuonna perustetulle "Dino Lift Oy":lle, joka toimii edelleen Loimaalla.


title: Neurofysiologia

text: Neurofysiologia on osasto neurotieteessä ja fysiologiassa, joka sisältää hermoston toiminnan. Neurofysiologinen tutkimus pyrkii selvittämään sen, miten hermosolut viestivät yhdisteiden ja synapsien kanssa.


title: Neurofysiologia

text: Neurofysiologisia tutkimuksia ovat muun muassa aivosähkökäyrä, elektroneurografia, elektroneuromyografia, SSR, VEP, SEP, fMRT ja transkraniaalinen magneettistimulaatio.


title: Lindsay Pulsipher

text: Lindsay Pulsipher (s. 6. toukokuuta 1982 Salt Lake City, Utah, Yhdysvallat) on yhdysvaltalainen näyttelijä.


title: Lindsay Pulsipher

text: Lindsay Pulsipher kasvoi Salt Lake Cityssä Utahissa. Hänellä on viisi sisarusta. Hänet kasvatettiin mormoniksi, mutta hän lakkasi käymästä kirkossa nuorena eikä pidä enää itseään mormonina. Pulsipher harrasti nuorena lumilautailua, maalausta ja musiikkia. Hän sai idean tulla näyttelijäksi äidiltään, joka on teatterinäyttelijä.


title: Lindsay Pulsipher

text: Pulsipherilla oli vuosina 2000 - 2003 useampi pieni rooli sarjassa "Enkelin kosketus", jota kuvattiin hänen kotikaupungissaan Salt Lake Cityssä. Vuonna 2003 hän esiintyi elokuvassa "Summer Solstice". Tämän jälkeen hän muutti luomaan näyttelijänuraa Los Angelesiin. Pulsipherilla oli pieniä rooleja useissa televisiosarjoissa kunnes hän sai vakituisen roolin Patrick Swayzen vastanäyttelijänä sarjasta "The Beast" vuonna 2009. Seuraavana vuonna hän alkoi näytellä sarjassa "True Blood".


title: 1222 Tina

text: 1222 Tina on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. Delporte vuonna 1932. Pikkuplaneetta sai nimensä löytäjänsä ystävän mukaan. Ennen nimeämistään tämä asteroidi tunnettiin väliaikaisella nimellä 1932 LA. Tinan läpimitta on noin 21 kilometriä ja pyörähdysaika eli vuorokauden pituus sen pinnalla on noin 13,40 tuntia.


title: Kjell-Åke Andersson

text: Kjell-Åke Gunnar Andersson (s. 7. kesäkuuta 1949 Malmö) on ruotsalainen elokuvaohjaaja, käsikirjoittaja ja valokuvaaja.


title: Årjäng

text: Årjäng on taajama ja entinen kauppala Länsi-Ruotsissa. Årjäng sijaitsee Värmlannin läänissä ja Värmlannin historiallisessa maakunnassa. Nykyään Årjäng on samannimisen Årjängin kunnan keskustaajama. Vuonna 2010 taajamassa oli 3 228 asukasta. Taajama sijaitsee E18-tien varrella noin 30 kilometrin päässä Norjan rajalta. Värmlannin läänin pääkaupunkiin Karlstadiin on matkaa 100 kilometriä


title: Årjäng

text: Vuonna 1540 Årjängin nimi kirjoitettiin muodossa "Argenge". Tässä sanassa on muinaisruotsin genetiivi sanasta "å" (suom. "joki"), mikä viittaa Silbodalsälveniin. Morfeemi "gänge" viittaa sanaan "gångväg" (suom. "kävelytie"), millä tarkoitettiin kulkureittiä joen yli.


title: Årjäng

text: Årjäng ja Årjängin kunnan tienoo kuuluvat Ruotsin ja Norjan väliseen metsäseutuun, jossa on paljon järviä ja koskia. 1200-luvulla islantilainen historioitsija Snorre Sturlasson kuvaili näitä seutuja peikkojen ja noitien hallitsemiseksi, joten tarpeettomia pysähdyksiä alueella piti välttää.


title: Årjäng

text: Årjäng sijaitsee entisen Silbodalin maalaiskunnan alueella. Vuonna 1924 kyseiseen kuntaan perustettiin Årjängin taajaväkinen yhdyskunta. Vuonna 1941 se erotettiin Årjängin kauppalaksi. Nykyisin Årjäng kuuluu samannimiseen Årjängin kuntaan.


title: Årjäng

text: Seurakunnan nimenä on koko ajan ollut Silbodal, joten kirkkoakin sanotaan Silbodalin kirkoksi. Se on vihitty käyttöön vuonna 1859.


title: Årjäng

text: Årjäng on tunnettu "Årjängstrollet"-nimisestä patsaasta, joka aiemmin sijaitsi torilla paikkakunnan keskustassa. Sylissään tämä peikko pitää parveketta, joka on toiminut esiintymislavana. Årjängissä on myös ravirata. Raviradan vieressä sijaitsee vuonna 1998 perustettu Nordiska travmuseet -ravimuseo, joka on ainoa lajissaan Euroopassa.


title: Årjäng

text: Årjängissä on myös hotelli, keilahalli, Systembolagetin toimipaikka, useita ravintoloita ja Sommarvikin retkeilypaikka. Lähistöllä sijaitsee kuva- ja muotoilutaiteilijoita kouluttava Kyrkerudin kansanopisto.


title: Årjäng

text: Alueen järvet ja kosket liittyvät Dalslandin kanavan sulkujärjestelmään. Sulkujen kautta on mahdollista purjehtia Årjängistä Arvikaan, Göteborgiin ja Tukholmaan.


title: 1223 Neckar

text: 1223 Neckar on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Karl Wilhelm Reinmuth vuonna 1931 Heidelbergissä. Pikkuplaneetta sai nimensä Neckar-joen mukaan, sillä joki virtaa Heidelbergin halki. Ennen nimeämistään tämä asteroidi tunnettiin väliaikaisella tunnuksella 1931 TG. Koska Neckarin absoluuttinen magnitudi (H) on 10,58, sen läpimitta on todennäköisesti välillä 20−50 kilometriä.


title: 1224 Fantasia

text: 1224 Fantasia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät S. Belyavskij ja N. Ivanov vuonna 1927. Ennen nimeämistään tämä asteroidi tunnettiin tunnuksella 1927 SD. Fantasian läpimitta on noin 14 kilometriä ja se on tyyppiä S. Fantasian pyörähdysaika eli vuorokauden pituus sen pinnalla on noin 5 tuntia.